הוועדה לענייני ביקורת המדינה, כנסת 25, פרוטוקול מספר 88, 2024-01-22 00:00

מיקי לוי: בוקר טוב לכולם, היום יום שני, י"ב בשבט

מיקי לוי:  אני מתכבד לפתוח את ישיבת הוועדה לביקורת המדינה בנושא: אישור מרחבים מוגנים על ידי פיקוד העורף וההיערכות להגנת העורף מפני איום טילים ורקטות

מיקי לוי:  היום ה-108 למלחמה

מיקי לוי:  136 שבויים וחטופים עדיין נמצאים בשבי חמאס

מיקי לוי:  אני אחזור על מה שאמרתי לפני שלושה שבועות – בכל מחיר להחזיר אותם הביתה, למרות שאני חוטף על זה

מיקי לוי:  אני תכף אתן לכם לדבר

מיקי לוי:  אתם תפתחו את הדיון

מיקי לוי:       זהו דיונה השלישי של הוועדה לביקורת המדינה בנושא הגנת העורף ומיגון אוכלוסייה מאז פרוץ המלחמה

מיקי לוי:  עסקנו בדיונים הקודמים במצבם של המפונים מיישובי העוטף ובתוכניות לשיקומם

מיקי לוי:  הדיון הקודם הוקדש למפוני יישובי הצפון אשר מצבם עד לרגע זה אינו ברור

מיקי לוי:  הפגיעות הישירות ממשיכות

מיקי לוי:  רק בשבוע שעבר נהרגו אם ובנה מפגיעת נ"ט ביישוב כפר יובל באצבע הגליל

מיקי לוי:  המדינה בהתחלה הכריזה על 5 ק"מ וירדה אחר כך ל-3

מיקי לוי: 5 ק"מ, וחלק מיישובי הצפון סמוכי גבול או סמוכי גדר מופקרים

מיקי לוי:  חד-משמעית המדינה מפקירה את התושבים שלה

מיקי לוי:  הנושא הזה עבר לראש הממשלה, למנכ"ל משרד ראש הממשלה

מיקי לוי:  חודשיים מטפלים ואין תשובות

מיקי לוי:  אז אני מודיע שהחלטתי להגיש בג"ץ נגד המדינה על טיפול ביישובי הצפון ונראה לאן אנחנו מגיעים עם זה

מיקי לוי:      בצד תחושת אי-הוודאות והיעדר הביטחון האישי בגבול קיימת אי-בהירות רבה ובלבול

מיקי לוי:  זה בלשון המעטה לגבי הפיצוי והמימון של המפונים השוהים בבתי מלון

מיקי לוי:  בשבוע שעבר פורסם בתקשורת כי למרות שהממשלה אישרה למינהלת תקומה תקציב של 3 מיליארד שקלים ל-2024 לשיקום העוטף, בתקציב המתוכנן החדש עדיין חסרים 750 מיליוני שקלים

מיקי לוי:  בגזרת הצפון התבשרנו כי במקום המינהלת שקמה לשיקום יישובי הצפון, האחריות עברה או חזרה למשרד הפנים להיות מתכלל של הנושא הזה

מיקי לוי:  אני לא מביע דעה אם זה טוב או לא, אבל אני תוהה כמה זמן יש לתושבים להמתין עד שהממשלה תחליט מי מטפל, מי מתכלל, מי בעל הסמכות ובאיזה תקציב

מיקי לוי:       היום מתווסף לדיון בנושא ההיערכות להגנת העורף השלב הנוסף, דוח נוסף של מבקר המדינה שפורסם בשבוע שעבר ועניינו אישור מרחבים מוגנים על ידי פיקוד העורף

מיקי לוי:  מכיוון שהגדרתי כי נושא הדיון היום יעסוק ברובו בנושא המיגון באזור גוש דן, אני סבור כי קיים קשר בין שני הדוחות ובין הנושא אשר נעסוק בו היום

מיקי לוי:  אזור גוש דן מהווה מטרה לירי טילים מאז פרוץ המלחמה

מיקי לוי:  על פי פיקוד העורף, המרחבים המוגנים הם הפתרון הטוב ביותר למיגון האוכלוסייה בעת התרעה על ירי, ויש בהם כדי להגן מפני איומים אחרים כגון רעידות אדמה

מיקי לוי:  כחלק בלתי נפרד, מתן היתר בנייה למגורים ומבנים נוספים, החוק בישראל מחייב לקבל אישור לנספח מיגון מפיקוד העורף

מיקי לוי:  אנחנו נבקש בהמשך התייחסות מהגורמים הנמצאים כאן

מיקי לוי:       אני כבר מקדים ואומר, תסבירו לי למה אני צריך להטיל חיסיון על מסמכים ברמת "שמור" ואני לא יכול להביא לידיעת התושבים כמה ממוגן

מיקי לוי:  מה, זה סוד מהמדינה? למה לא ממוגן? איך ממוגן? המספרים שאני ראיתי בארבע עיניים הם מספרים נוראיים

מיקי לוי:  אז אם המדינה לא רוצה לפרסם את זה, אז שתגיד למה היא לא רוצה לפרסם את זה

מיקי לוי:  אבל אני כיושב-ראש הוועדה סבור שתושבי מדינת ישראל, תושבי גוש דן אמורים לדעת מה מצבם, ועל זה תיתנו לנו תשובות אחר כך

מיקי לוי:  ראיתי את המספרים לפני

מיקי לוי:  בלשון המעטה אני אינני רווה נחת

מיקי לוי:  אמרתי שהיום הוא היום ה-108 למלחמה

מיקי לוי:  136 שבויים וחטופים עדיין נמצאים בשבי חמאס

מיקי לוי:  נקווה מאוד שישובו במהרה, שמדינת ישראל תקבל החלטה לשלם מחיר – כן, מחיר – כדי להחזיר אותם הביתה

מיקי לוי:  מדינת ישראל היא מדינה חזקה למרות מה שקרה לנו – אני אומר את מה שאמרתי בראיונות רדיו וטלוויזיה – והיא תמיד תוכל לטפל בחמאס ותמיד תוכל לבוא לחזור ולפגוע במחוללי האירוע הזה, סנוואר ושות'

מיקי לוי:  תודה רבה שבאתם

מיקי לוי:  המיקרופון לרשותכם, בבקשה

קלרה מרמן: בוקר טוב, אני נחטפתי ב-7 באוקטובר מקיבוץ ניר יצחק

קלרה מרמן:  שוחררתי מהגיהינום אחרי 53 ימים בפעימה החמישית

קלרה מרמן:  אני מיואשת ושבעתי ממילים ומילים ומילים

קלרה מרמן:  אני חושבת שצריך להשאיר הכול בצד כמו שאמרת, וחייבים, חייבים מעשים

קלרה מרמן:  שום מילה נוספת, פשוט מעשים

קלרה מרמן:  הם צריכים לחזור

קלרה מרמן:  חייבים

קלרה מרמן:       אני מבינה שהדיון היום הוא על מרחבים מוגנים

קלרה מרמן:  הייתי במרחב מוגן, בממ"ד, אני עם ארבעה אורחים שהגיעו אליי

קלרה מרמן:  המרחב המוגן הוא נהדר

קלרה מרמן:  באזור שלנו התרגלתי לכל הטילים ולצבע אדום

קלרה מרמן:  אבל הדבר הכי חשוב שצריך לדעת הוא שאני ארגיש כאזרחית המדינה הכי מוגנת כשאדע שכל אזרח יוחזר ושלא נפקיר אף אחד

קלרה מרמן:  עברנו את הסיוט ואת ההפקרה

קלרה מרמן:  עכשיו אנחנו חייבים להחזיר

קלרה מרמן:  זו ההגנה הכי טובה לכל האזרחים לדעת שמדינת ישראל דואגת להם

מעיין סיגל קורן: אני אמשיך

מעיין סיגל קורן:  אני הבת של קלרה

מעיין סיגל קורן:  יש לנו עוד שני חטופים

מעיין סיגל קורן:  אחרי שאימא שלי, אחותה ובת דודה שלי חזרו, נשארו לנו עוד שני חטופים – פרננדו מרמן ולואיס הר

מיקי לוי: עוד 136

מעיין סיגל קורן: נכון

מעיין סיגל קורן:  חורה לנו מאוד, חורה לי מאוד

מעיין סיגל קורן:  הגעתי היום מהצפון הרחוק

מעיין סיגל קורן:  קמתי ממש מוקדם בבוקר בשביל להיות פה

מעיין סיגל קורן:  חורה לי מאוד שאני מגיעה בכוונה לדבר על הנושא של החטופים, ואני מחפשת ועדה שמתעסקת בנושא של החטופים – למרות שיש הרבה ועדות שהנושאים מאוד מאוד חשובים כמו הוועדה הזאת

מעיין סיגל קורן:  אימא שלי כמובן גם בכובע של מפונה כרגע, אין לה בית לחזור אליו, ואין אף ועדה שמדברת על החטופים

מעיין סיגל קורן:  זה הנושא הכי חשוב

מעיין סיגל קורן:  אם זה הנושא הכי חשוב, אז למה אין אף ועדה שמדברת על נושא החטופים? איך ייתכן?      רק אתמול ישבנו במטה החטופים עם שלושה חברי כנסת שבאו לשמוע מה הצרכים שלנו, של השבים, של המעגל השני, של המעגל השלישי, של החטופים בנושא השכר

מעיין סיגל קורן:  עלו כל כך הרבה צרכים

מעיין סיגל קורן:  הם יצאו משם עם רשימת עבודה ארוכה מאוד, שהם צריכים לשבת על זה תקופה כדי לענות על כל הצרכים שעלו שם

מעיין סיגל קורן:  איך יכול להיות שאין ועדות שמתעסקות בזה עכשיו? כל כך הרבה דברים לא בסדר בנושא החטופים, השבים וכל מי שסובב אותם, ואנחנו יושבים ומדברים על דברים אחרים, ואין אף ועדה אחת היום בכל היום הזה שמתעסקת בנושא

מעיין סיגל קורן:  זה פשוט לא ייתכן

מעיין סיגל קורן:       אני רוצה להוסיף ולהגיד שאנחנו יושבים מאתמול בערב מול מעונו של ראש הממשלה כאן בירושלים עם מאהל, ואני רוצה להזמין אתכם להצטרף אלינו

מעיין סיגל קורן:  אנחנו לא נזוז משם עד שנשמע שיש עסקה

מעיין סיגל קורן:  אני מבקשת מכם שתעשו הכול כדי שהעסקה תתקדם ותתבצע, כי יש אחת שמוגשת על השולחן וצריך לעשות הכול כדי לפעול ולקדם אותה

מעיין סיגל קורן:  אני לא מוכנה לשמוע שבוחרים כרגע להפקיר עוד פעם את האזרחים

מעיין סיגל קורן:  זאת לא אפשרות

מעיין סיגל קורן:  באתי לכאן כדי להגיד את זה

מעיין סיגל קורן:  אני מצטערת, יש הרבה דברים חשובים, אבל שום דבר אחר לא דחוף כמו המקרה הזה

מעיין סיגל קורן:  תודה

דליה קושניר: שלום, אלה שני הגיסים שלי, איתן ויאיר הורן

דליה קושניר:  הם נחטפו ב-7 באוקטובר מקיבוץ ניר עוז

דליה קושניר:  הפעם האחרונה והיחידה ששמענו שהם בחיים הייתה ב-25 בנובמבר

דליה קושניר:  עבר מאז כל כך הרבה זמן, ולצערי אנחנו חיים כל יום עם הידיעה שיכול להיות שהם כבר לא בחיים

דליה קושניר:  אני מצטרפת לדברים של מעיין, להגיע לכאן הבוקר ולראות שמתעסקים בדברים אחרים

דליה קושניר:  יכול להיות שעולם כמנהגו נוהג? יכול להיות שיושבים פה נציגים של הצבא למרות שזה פיקוד העורף? כל מה שאנחנו שומעים בתקשורת זה למוטט את חמאס ולהילחם ולמוטט את חמאס

דליה קושניר:  איפה הדיבור על החטופים? ואיפה הדיבור על זה שבעם היהודי אין מצווה יותר גדולה מפדיון שבויים ואנחנו עם חפץ חיים?      זה בדיוק ההבדל בינינו לבין חמאס, שאנחנו רוצים ומקדשים את החיים

דליה קושניר:  ואנחנו נותנים להם להירקב שם

דליה קושניר:  כל שנייה שכל אחד מבאי המשכן הזה לא מתעסק בנושא החטופים, אנחנו יורדים לרמה המוסרית של חמאס, כי אנחנו בעצם נותנים להם להירקב שם

דליה קושניר:  אין פה ניטרליות

דליה קושניר:  אלי ויזל כבר אמר לנו אחרי השואה שניטרליות משרתת אך ורק את הרוע

דליה קושניר:  יש פה שני צדדים – יש שמתעסקים ועושים הכול, יום ולילה, למען השבת החטופים, ויש שלא

דליה קושניר:  זו עמדה שכל אחד במשכן הזה חייב להכריע בה

דליה קושניר:       אני מגיעה לכאן גם בכובע של אימא לשני ילדים קטנים

דליה קושניר:  רק הבוקר הבת שלי קמה ושאלה אותי: אימא, יש עסקה חדשה היום? ואמרתי לה: לא

דליה קושניר:  התשובה שלה הייתה: אימא, למה אנחנו ממשיכים לגור בישראל? בואי נחכה שיאיר ואיתן יחזרו ואנחנו נעבור מפה, נכון? כי מה יקרה אם יחטפו אותי? יש דיבור עכשיו גם בכפר סבא על מנהרות וכל מיני דברים, שאולי לפני שנה הייתי אומרת לאנשים שהם הוזים, אבל אחרי 7 באוקטובר אף אחד לא הוזה

דליה קושניר:  יכול להיות שיש גם מנהרות תחתינו שמגיעות עד אלינו

דליה קושניר:       אני גרה בצד המזרחי של כפר סבא, על השדות

דליה קושניר:  אנחנו קו ראשון

דליה קושניר:  אז כשהבת שלי אומרת לי: אנחנו עוזבים את הארץ אחר כך, נכון? אז אני מבינה על ידי מילים של ילדה בת 11 שאומנם מדינת ישראל היא בת 75, אבל אני, דליה קושניר, פליטה

דליה קושניר:  אני פליטה היום

דליה קושניר:  אני צריכה לעלות לירושלים ולהתחנן פה על החיים של בני המשפחה שלי

דליה קושניר:  באיזה סרט קורה דבר כזה? באיזה סרט אני מגיעה עד לירושלים כדי להתחנן על חיי המשפחה שלי במקום לעבוד? כי בעלי מובטל ובדיכאון כמובן

דליה קושניר:  אז אני מגיעה לפה כדי להתחנן, ואני רואה אנשים שמתעסקים בדברים אחרים

דליה קושניר:  אני פשוט לא מצליחה להבין את זה

דליה קושניר:       פגשנו עכשיו בחוץ את חבר הכנסת ליברמן

דליה קושניר:  שאלנו אותו מה הוא עושה, הוא אמר: I did my best, that all

דליה קושניר:  באמת? נבחרי ציבור? מהשכר שלנו? ואני לא נכנסת לפוליטיקה

דליה קושניר:  וזה לא משנה מה הצבעתי, וגם אין לי מושג מה אני אצביע כשיהיו בחירות כי זו לא השיחה פה

דליה קושניר:  צריכה להיות פה רק שיחה אחת, והיא להחזיר את 136 האנשים האלה, שחלקם כבר לא בחיים, וכל יום שעובר אנחנו מתבשרים על עוד שם ועוד שם ועוד שם, וזה בידיים שלכם

דליה קושניר:  זה הכול

מיקי לוי: תודה רבה

מיקי לוי:  אני אחזור על מה שאמרתי היום בריאיון ואני ממשיך לחטוף מזה שלושה שבועות

מיקי לוי:  ביקשתי מכל אחד מהמאזינים שיחשוב שזה ביתו, נכדיו, וביתו שאולי נמצאת בהיריון ועוברת גיהינום ותופת, והאבות שלו שהם הוריו, האנשים הזקנים

מיקי לוי:  ואמרתי: כן, צריך לשלם מחיר הכי יקר שרק אפשר

מיקי לוי:  אני אינני מסכים עם ראש הממשלה

מיקי לוי:  אמרתי את זה גם מעל הבמה, אמרתי את זה גם עכשיו ברדיו

מיקי לוי:  הנופלים היו לשווא? לא

מיקי לוי:  הנופלים לא היו לשווא

מיקי לוי:  הנופלים הניעו את החזרה של המחזורים של החוזרים הקודמים

מיקי לוי:  מדינת ישראל חזקה

מיקי לוי:  לקבל החלטה עכשיו לתשלום הכי כבד לעצירה היא מתוך עוצמה, לא מתוך חולשה

מיקי לוי:  זה מה שאמרתי ברדיו, ולכן אינני מסכים עם ראש הממשלה

מיקי לוי:  אני שם בצד פוליטיקה, שם בצד יריב פוליטי

מיקי לוי:  אני מדבר על החובה שלנו כעם יהודי, כחברה בישראל

מיקי לוי:  אני חוזר על מה שאמרתי לפני שלושה שבועות וחטפתי מכל הכיוונים – כל מחיר

מיקי לוי:  אחר כך נטפל בשאר

מיקי לוי:       את הוועדה הזו אני פותח כל בוקר עם מספר חטופים וכמה ימים, בתקווה שהם ישובו

מיקי לוי:  לצערי זו לא הוועדה שיכולה לדון בזה כל יום, כי אנחנו עוסקים רק בדוחות של מבקר המדינה

מיקי לוי:  זה החוק

מיקי לוי:  לטעמי, מי שצריך לדון בזה כל יום, לבקש תשובות מהדרג המדיני, לבקש תשובות מהדרג הצבאי, זה ועדת חוץ וביטחון

מיקי לוי:  זו הכתובת

מיקי לוי:  נא ללכת לכל חברי הכנסת שהם חברים בוועדת חוץ וביטחון, ליושב-ראש הוועדה, לכולם

מיקי לוי:  זו הוועדה שצריכה בשני, בשלישי וברביעי לדון ולבקש תשובות מהדרג המדיני

מיקי לוי:  כי בסופו של דבר ההחלטות הן בדרג המדיני

מיקי לוי:  הצבא יודע לעשות את העבודה

מיקי לוי:  אלה הם בנינו, אחינו, הורינו

מיקי לוי:  זה צבא מצוין, זה דור מעולה שהוכיח את עצמו בלחימה

מיקי לוי:  אני תכף אתן לאלופה במיל' אורנה ברביבאי להגיד מה שהיא רוצה כי היא הצביעה

מיקי לוי:       לכן, חובה עלינו, חובה עלינו

מיקי לוי:  אין בלתה

מיקי לוי:  אני לא אומר "חובה" כדי לצאת ידי חובה

מיקי לוי:  אני אומר את מה שאמרתי לפני שלושה שבועות, וגדי איזנקוט אמר את אותם דברים טיפה אחרת ביום חמישי

מיקי לוי:  צריך להגיד את האמת ולשלם מחיר הכי כבד

מיקי לוי:  כן, להפסיק, ולהביא אותם הביתה

מיקי לוי:  אחר כך נטפל

מיקי לוי:  להפסיק את הלחימה

מיקי לוי:  זה מתוך עוצמה

מיקי לוי:  זו תפיסת העולם שלי

מיקי לוי:  אני אגיד אותה בכל מקום למרות שאני חוטף

אורנה ברביבאי: אני רק אגיד משפט על החטופים

אורנה ברביבאי:  יש המון רעים בעולם

אורנה ברביבאי:  תמיד היו ותמיד יהיו

אורנה ברביבאי:  אנחנו נוכל לטפל בהם, כי אנחנו מדינה – הייתי 34 שנים בצבא

אורנה ברביבאי:  יש לנו יכולות

אורנה ברביבאי:  ב-7 בחודש זה לא כל כך הוכח

אורנה ברביבאי:  אחר כך כבר ראינו שאנחנו מסוגלים ויכולים

אורנה ברביבאי:  בנושא 136 האנשים האלה, שאנחנו לא יודעים כמה מתוכם בחיים וכמה כבר מתו בנסיבות השבי, אי-אפשר יהיה לעצור את ההידרדרות שלהם בכל שעה שחולפת

אורנה ברביבאי:  נוכל לטפל ברעים בהמשך

אורנה ברביבאי:  עכשיו בואו נביא את האזרחים

אורנה ברביבאי:       אני רוצה לומר כאזרחית במדינה שאם הם לא ישובו במהרה ואם לא ייעשה כל מאמץ על ידי ממשלת ישראל להחזיר אותם – ואני מסכימה עם חבר הכנסת מיקי לוי, אם לא נסכים לשלם כל מחיר כדי להחזיר אותם, אני חושבת שתחושת הגאווה שלנו כישראלים, המשמעות של הערך של קדושת החיים והאופן שבו אנחנו מתהלכים במדינה הזאת, תורמים לה ומתגייסים לצבא בעבורה, תשתבש באופן כל כך משמעותי שהיא תשים שאלות ערכיות לפתחנו הרבה הרבה יותר ממה שאנחנו נמצאים כאן היום

אורנה ברביבאי:  כי אז ישאל את עצמו כל אזרח: מי אני במדינה דמוקרטית, שאני יוצא ושולחים אותי בצו להילחם ולעשות? ובסופו של דבר זה יכול להיות כל אחד מאיתנו – אני, משפחתי, ילדיי, במיטה, מהבית הכי מוגן

אורנה ברביבאי:       כשאומרים לי שהאויב הספציפי הזה מורתע, ואז נכנסים לבית, רוצחים, מתעללים, אונסים וחוטפים

אורנה ברביבאי:  והמדינה לא עושה את המקסימום כדי להחזיר אותם

אורנה ברביבאי:  המקסימום הוא השבה שלהם מייד

אורנה ברביבאי:  זה לא כאילו, זה לא ליד, זה לא במאמצים

אורנה ברביבאי:  זה בתוצאה

אורנה ברביבאי:  אני רוצה לקוות עבורכן שבמהירות המקסימלית תראו אותם בביתכן

אורנה ברביבאי:  ולך אני אומרת, כמי ששרדה את השבי הזה, חיבוק גדול

אורנה ברביבאי:  זה לא מובן מאליו שלמרות זאת באת, ואת יושבת כאן ואת לא רואה את זה כמשהו שכבר היה אלא את רואה את זה יום-יום

אורנה ברביבאי:  הלוואי ונשמע בשורות טובות במהרה

מיקי לוי: אני יכול להמשיך ולארח אתכם, אבל ההמלצה שלי כמי שבבניין הזה 11 שנים, לכו לכל הוועדות, תעשו את אותו דבר שעשיתם פה

מעיין סיגל קורן: תודה רבה

מיקי לוי: מבקר המדינה, בבקשה

איל זוננפלד: בוקר טוב לכולם, אני מנהל אגף לביקורת בין-תחומית בחטיבה לביקורת מערכת הביטחון, שעסקה בשני הדוחות שאת עיקרי הממצאים שלהם אני אסקור בפניכם

איל זוננפלד:  נמצא איתי פה לידי יעקב זמרת, מנהל הביקורת, שערך את הביקורת העוסקת באישור מרחבים מוגנים על ידי פיקוד העורף ומכוני הבקרה

איל זוננפלד:       קודם כול, היושב-ראש, אני מודה לך על תשומת הלב שאנחנו נותנים לנושא הזה של פערי המיגון ומה שצריך לעשות כדי לצמצם אותם

איל זוננפלד:  כפי שאמרת, אכן יש קשר בין שני הדוחות

איל זוננפלד:  אני אתחיל קודם כול בדוח שעסק בפערי המיגון והמקלוט, והכותרת שלו היא איכות להגנת העורף מפני איום טילים ורקטות

איל זוננפלד:  דוח המעקב שהתפרסם בשנת 2020 בדק את הליקויים שעלו בביקורת שהתפרסמה בדצמבר 2016 ובחנה את ההיערכות להגנת העורף האזרחי מפני איום טילים ורקטות, באמצעות מיגון פיזי – מקלטים, מרחבים מוגנים, פתרונות מקלוט וכיוצא באלה; ובין היתר גם עסק במערך הגילוי וההתרעה; ופינוי אוכלוסייה

איל זוננפלד:       הגופים המרכזיים שאותם ביקרנו בדוח הזה היו צה"ל, פיקוד העורף, משרד הביטחון

איל זוננפלד:  וכמו שאמרתי, הנושאים העיקריים שנבחנו נגעו בתוכניות עבודה שעסקו בטיפול בעורף, פערי מיגון, מערך הגילוי וההתרעה וההיערכות לפינוי אוכלוסייה

איל זוננפלד:       בדיון היום אנחנו נתמקד בנושא של פערי מקלוט, כאשר אני חייב לציין שהדוח המקורי שלנו עסק בפערי מקלוט שהתמקדו יותר בפערים בגזרת הצפון, בגזרת הדרום ופחות באזור המרכז, למרות שפערי המקלוט קיימם ברמה הארצית, ואותם אני תכף אציג

איל זוננפלד:       מבחינת כמה נתוני מפתח: 2

איל זוננפלד: 6 מיליון תושבים נמצאים ללא מיגון תקני

איל זוננפלד:  12,601 מקלטים ציבוריים קיימים בארץ, מתוכם כ-20% נמצאו לא כשירים

איל זוננפלד:  בשקף הבא אנחנו יכולים לראות את הפילוח בין סוגי המקלוט השונים בארץ, שמתוכם כמו שציינתי כ-2

איל זוננפלד: 5 מיליון ללא מיגון תקני, סדר גודל של 3

איל זוננפלד: 5 מיליון תושבים נמצאים תחת מיגון של ממ"דים, ומקלטים פרטיים משותפים מכסים 2

איל זוננפלד: 5 מיליון תושבים

איל זוננפלד:  השקף הבא מתאר את הפערים בגזרת הצפון ובגזרת הדרום

אורנה ברביבאי: רק שאלת אינפורמציה, ה-20% שאינם כשירים מהמקלטים הציבוריים - -      

איל זוננפלד: נכון לתקופת הביקורת

אורנה ברביבאי: - - הם חלק מה-2

אורנה ברביבאי: 6?     

איל זוננפלד: לא, לא, אלה מקלטים ציבוריים

איל זוננפלד:  לא קשור, לא קשור, זה בנוסף

איל זוננפלד:  בגזרת הצפון מצאנו כ-614,000 תושבים שנמצאים בטווח ה-40-0 ק"מ ללא מיגון תקני, ובגזרת הדרום נמצאו כ-231,000 תושבים ללא מיגון תקני

איל זוננפלד:  בדוח הקודם הצבענו על כך שביוני 2018 קבע הקבינט המדיני-ביטחוני כי תגובש תוכנית רב-שנתית בין השנים 2019 ל-2030 למיגון העורף ולשיפור המוכנות לרעידות אדמה, מה שנקרא תוכנית "מגן הצפון"

איל זוננפלד:  התוכנית הזאת, נכון למועד הביקורת, לא גובשה ולא הוקצה לה מקור תקציבי, ועל כן ראינו שמימושה מוטל בספק

איל זוננפלד:  המלצנו כי משרד האוצר, משרד הביטחון, המשרד לביטחון פנים ופיקוד העורף ישלימו את גיבושה של התוכנית

איל זוננפלד:  כפי שהיושב-ראש ציין, דווחנו בדיונים קודמים שכ-500,000 שקל הגיעו לפיקוד העורף שהחל במיגון יישובים בטווח של 1-0 ק"מ בגבול הצפון

איל זוננפלד:       כ-2

איל זוננפלד: 5 מיליון תושבים ממוגנים באמצעות מקלטים פרטיים משותפים, ומצאנו שלפיקוד העורף אין מידע בדבר כשירותם

איל זוננפלד:  חשוב לציין שהאחריות למיגון של המקלטים המשותפים הפרטיים היא באחריות הבעלים, לא באחריות פיקוד העורף, אבל יחד עם זאת מצאנו שאין להם את התמונה הכוללת

איל זוננפלד:  בנוסף, מצאנו שהרשויות המקומיות, שיש להן סמכות לחייב את בעלי הבתים הפרטיים להכשיר את המקלטים המשותפים שברשותם, לא מילאו את הסמכות שלהן

איל זוננפלד:  ובכך, גם פה השרישו את המצב שבו מקלטים רבים פרטיים משותפים נמצאים לא בצורה כשירה ותקינה מכל מיני סיבות, בין אם בתנאי תחזוקה או בין אם מכל מיני שימושים אחרים שנעשים על ידי אותם בעלי בתים

איל זוננפלד:       המלצנו כי משרד הפנים ופיקוד העורף יאיצו ברשויות המקומיות למלא את תפקידן בכל הנוגע לאכיפת חוק הג"א בנושא המקלטים הפרטיים המשותפים, כדי להבטיח את כשירותם להגנה על התושבים בחירום

איל זוננפלד:  בנוסף, על צה"ל לסיים בהקדם האפשרי את עבודת המטה לתיקון החקיקה, כדי לשפר את הבקרה על הרשויות המקומיות בעניין מצב התחזוקה של המקלטים הפרטיים המשותפים

מיקי לוי: ממתי הנושא של ההמלצה לחקיקה?      

איל זוננפלד: בדוח קודם שהמלצנו ב-2020

מיקי לוי: ועדיין אין חקיקה

איל זוננפלד: למיטב ידיעתי החקיקה עדיין לא אושרה, אבל תכף פיקוד העורף יוכל לעדכן בעניין

איל זוננפלד:  ביחס למקלטים הציבוריים, ישנם מקלטים ציבוריים שאינם עומדים בתנאים שקבע צה"ל כתנאים מינימליים לשהייה ממושכת, אך עדיין יכולים להיחשב מקלטים כשירים, ובכלל זה מקלטים הנמצאים ביישובים הסמוכים לקו הגבול

איל זוננפלד:  כדאי שנסביר שתנאים נדרשים לשהייה ממושכת הם תקינות קונסטרוקטיבית של המקלט, תשתיות מים, חשמל ואוורור

איל זוננפלד:       בהקשר הזה המלצנו שראוי שפיקוד העורף יתייחס ליכולת השהייה במקלטים כמרכיב בכשירותם, וימפה מתוך כלל המקלטים הציבוריים והפרטיים המשותפים את אלו שאינם מאפשרים שהייה ממושכת, בפרט באזורים המאוימים

איל זוננפלד:  זאת כדי שמקבלי ההחלטות יוכלו לקבל תמונה מלאה על מצב המקלטים הציבוריים בכלל הארץ, ועל פי זה גם להחליט איך נוהגים ביחס לאותם תושבים שאמורים להפעיל את אותם מקלטים ציבוריים

איל זוננפלד:       בהקשר הזה, ודווקא בהקשר של גוש דן, אני חושב שחשוב שתהיה פה התייחסות לשימוש שהרשויות יחד עם פיקוד העורף עושים בתווך התת-קרקעי – חניונים ציבוריים, תחנת הרכבת הקלה שנפתחה לאחרונה

איל זוננפלד:  כל אלה זה תווך שיכול בהחלט לאפשר לתושבים שאין להם מיגון תקני במרחב גוש דן שהייה, רק צריך להבטיח שיש להם אפשרות לשהייה ממושכת

מיקי לוי: מצב שהייה ממושכת לא יקרה

מיקי לוי:  זה ישמש את אלה המזדמנים בתחנות הרכבת, ברחובות העיליים שנכנסים פנימה לתחנות הרכבת התחתיות

מיקי לוי:  אין כוח בעולם שיכשיר את זה לתקופה ארוכה

מיקי לוי:  אם תהיה בעיה יעשו את זה תוך כדי תנועה

מיקי לוי:  לא תהיה ברירה

איל זוננפלד: לסיכום, מצאנו שיחסית למצב שהיה ב-2016 לאחר צוק איתן בהחלט נעשתה כברת דרך בתחום מוכנות העורף האזרחי והגנה עליו מפני איום טילים ורקטות

איל זוננפלד:  אבל יחד עם זאת, נכון לאוקטובר 2019, ואני חושב שגם נכון להיום, קיימים פערים בהיערכות להגנת העורף אשר יש בהם כדי לסכן את חיי התושבים בעת לחימה

איל זוננפלד:       מכאן ברשותכם אני רוצה לעבור לדוח השני שלנו, העדכני-יותר, שעוסק באישור מרחבים מוגנים על ידי פיקוד העורף ומכוני הבקרה כחלק מתהליך מתן היתר הבנייה, דבר שיש בו בהחלט כדי לצמצם את פערי המקלוט

איל זוננפלד:  ככל שהתהליך, האישור של ממ"דים, מרחבים מוגנים, ייעשה בצורה קלה יותר ומהירה, כמות המרחבים המוגנים תגדל

איל זוננפלד:  בדוח הזה בדקנו את חלקו של פיקוד העורף בתהליך אישור הבקשות להיתרי בנייה, הכוללות אישור למרחבים מוגנים ואת עבודתו עם מכוני הבקרה בהקשר זה

איל זוננפלד:       השקף הבא מתאר בצורה סכמטית כשמדברים על היתר בנייה למה הכוונה

איל זוננפלד:  זה תהליך ארוך שמתחיל בהרבה מאוד בדיקות שנעשות ברשויות השונות, ומעורבים בהן הרבה מאוד גורמים, ובכלל זה גם פיקוד העורף, חברת חשמל, רשות הכבאות הארצית וכיוצא באלה

איל זוננפלד:  פיקוד העורף בעיקר עוסק בחלק של קבלת ההיתר שקוראים לו "בקרת התכן", ובה הוא בודק את נספח המיגון, כדי לבדוק שאותם מגישי בקשות להקמת מרחבים מוגנים עומדים בכל התקנים והדרישות המקצועיות שפיקוד העורף מנחה, כדי שהממ"ד יוכל לשמש לייעודו ובצורה תקנית

איל זוננפלד:  בשנים האחרונות נכנסו גם מכוני הבקרה, באמצעות בקרים שנבחנו, אושרו והוסמכו על ידי פיקוד העורף, כדי להרחיב את סך כל הגורמים שעוסקים בבקרת התכן בנושא של נספחי המיגון

איל זוננפלד:       בביקורת עצמה ביקרנו את פיקוד העורף, משרד הפנים – מינהל התכנון, וגם נפגשנו עם נציגים ממכוני בקרה וארגוני מהנדסים ואדריכלים כדי לשמוע מהם איך הם חווים את החוויה של הגשת בקשה להיתר בנייה ובכלל זה לממ"דים

איל זוננפלד:  כמו שציינתי, בדקנו את מעורבות פקע"ר במתן היתרי בנייה ואת פעילותם של מכוני הבקרה

איל זוננפלד:  אני חייב להדגיש כבר עתה שאנחנו בהחלט התרשמנו שפיקוד העורף עושה פעילות רבה כדי לשפר ולהנגיש את המידע שאמור להגיע למגישי התוכניות, כדי שהתוכניות עצמן תהיינה ברמה המקצועית הגבוהה

איל זוננפלד:       כמה נתוני מפתח כדי להסביר את התמונה: 26,375 הוא מספר הבקשות לאישור נספח מיגון שאישר פקע"ר בשנת 2022

איל זוננפלד:  גידול של 53% לעומת 2019; יחד עם זאת, 60% מהבקשות שהוגשו לפיקוד העורף הוחזרו למגישים השונים מטעמים שונים של בעיות, כי לא היו תקינים מבחינת הדרישות המקצועיות של פיקוד העורף

איל זוננפלד:  הדבר הזה גורר סבבים של איטרציות, כמו שאנחנו קוראים להם

איל זוננפלד:  2

איל זוננפלד: 7 הוא מספר האיטרציות הממוצע בין מגישי הבקשות לפיקוד העורף בשנת 2022 לעומת 1

איל זוננפלד: 4 בשנת 2019

איל זוננפלד:  כל איטרציה היא תהליך שבו הבקשה מוגשת לפיקוד העורף ומוחזרת למגיש הבקשה, ולפעמים הדברים האלו אורכים הרבה מאוד זמן עד שחוזרים והתהליך מגיע לסיום

איל זוננפלד:  סך הכול היו 70,608 איטרציות שקיים פקע"ר בשנת 2022 למימוש נספחי המיגון מול מגישי הבקשות

איל זוננפלד:       ביחס למכוני הבקרה, רק 2% מכלל הבקשות לבקרת התכן טופלו במכוני הבקרה בשנת 2022, שזה עוד מתוך סך הכול כהיקף של כ-22% מהיתרי הבנייה למגורים שהם יכלו לטפל בהם על פי ההנחיות של מינהל התכנון

איל זוננפלד:  אני תכף אסקור כמה בעיות שהביאו לכך שהמכונים עדיין לא נכנסו לעבודה מלאה בתחום הזה

איל זוננפלד:  משך הזמן הנדרש להשלמת תהליך האישור של נספח המיגון הוא כשלושה עד ארבעה חודשים

איל זוננפלד:  חשוב לציין שבביקורת אחרת שנעשתה במשרדנו בשנת 2019, זמן ממוצע לאישור היתר בנייה שכולל את כל שאר הגורמים ולא רק את פיקוד העורף עמד על כ-319 ימים לקבלת היתר

איל זוננפלד:  כלומר, פיקוד העורף נמצא במקום יחסית טוב, אבל יש בהחלט מה לשפר בתהליך עצמו

איל זוננפלד:      כמו שציינתי, כמות האיטרציות שהגיעה לפיקוד העורף הייתה מאוד מאוד גבוהה, והעומס עליו הוא רב

איל זוננפלד:  יחד עם זאת, כמות הבודקים והבקרים שפיקוד העורף מעסיק לא השתנתה ברבות השנים, דבר שמן הסתם גם משפיע על העומס ועל זמני התגובה

איל זוננפלד:  מומלץ שפקע"ר יגדיר יעדים לביצוע הכשרות ופעולות נוספות שיש בהן כדי לשפר את הידע של ציבור המתכננים, ושפקע"ר יבחן את מידת הצלחת הדרכותיו על ידי מדידת שיפור הביצועים של מגישי הבקשות ובחינה מתמדת של דרכים לשיפור מערך ההדרכה ושיטות ההדרכה

איל זוננפלד:       עוד עלה בביקורת שלפקע"ר אין תיעוד שיכול לאפשר לו לערוך ניתוחים סטטיסטיים לגבי טיפולו בבקשות המופנות אליו

איל זוננפלד:  הוא אינו יכול לבחון את עצמו בנוגע לעמידתו בלוחות הזמנים הקבועים בתקנות, סדר גודל של 30 יום לטיפול בבקשה לאישור נספח בינוי

איל זוננפלד:  מומלץ כי פקע"ר יפעל להשלמת מערכת המידע ולהטמעתה באופן שיאפשר בקרה ומעקב שלמים אחר הבקשות שבהן הוא מטפל, ויביא לידי ביטוי במדדי השירות את משך הזמן הכולל הנדרש לטיפול בבקשה מרגע הגשתה הראשונית ועד גמר הטיפול בה והסיבות לכך

איל זוננפלד:  כל זאת כדי לקצר את תהליכי הטיפול בהן

איל זוננפלד:      מצאנו שהגם שפיקוד העורף עושה שימוש במערכת מקוונת כדי לעבוד מול מגישי הבקשות והוא שיפר את המערכת הזאת, הוא צמצם את כמות המפגשים מול האדריכלים, דבר שפגע באיכות השירות הניתן למגישי הבקשות

איל זוננפלד:  המלצנו מכאן שפיקוד העורף יבחן דרכים להרחבת המפגשים הישירים במקרים שבהם מגישי הבקשות נתקלים בקשיים בערוצים הממוכנים, לרבות האפשרות של עריכת מפגשי זום בפרט עבור מגישי הבקשות בפריפריה

איל זוננפלד:       בשקף הבא אנחנו רואים את הסיפור של מכוני הבקרה

איל זוננפלד:  אני אזכיר קצת נשכחות, ועדת זיילר, ועדת חקירה ממלכתית שהוקמה בעקבות אסון אולמי ורסאי ב-2001, המליצה בין היתר לבחינת בטיחות מבנים ומקומות המשמשים את הציבור, ועל הקמה של מרכזי בדיקה פרטיים ומקצועיים שיפקחו על תכנון המבנים ועל הבנייה, הם בעצם מכוני בקרה

איל זוננפלד:  ההמלצות אומצו על ידי הממשלה בדצמבר 2006

איל זוננפלד:  בתיקון 101 לחוק התכנון והבנייה הופעלה הרפורמה בהליכי הרישוי, תוך הסמכת מכוני בקרה לבצע בקרת תכן לצורך קבלת היתרי בנייה

איל זוננפלד:       המהלך הראשון שבו מכוני הבקרה הוסמכו לטפל בהם היה במבנים של שתי קומות ומעלה עד 29 מטר ומשש יחידות דיור ומעלה

איל זוננפלד:  זו העמודה האמצעית ואני מקווה שרואים אותה

איל זוננפלד:  אלה מבנים בין שלוש לתשע קומות, והם בסך הכול מהווים כ-22% מכמות היתרי הבנייה שהמערכת צריכה לטפל מבחינת גופי הרישוי

איל זוננפלד:       בשקף השמאלי אנחנו רואים את היחס ההפוך בין כמות היתרי הבנייה שמעסיקה את כל המערכת, לבין כמות יחידות הדיור שבהן יש ממ"דים הנובעים מכל היתר

איל זוננפלד:  אנחנו רואים שבנייה נמוכה מהווה 66% מכמות היתרי הבנייה

איל זוננפלד:  יחד עם זאת, היא מייצרת סדר גודל רק של 18% מיחידות הדיור

איל זוננפלד:  ה-22% שדיברתי עליהם קודם בבנייה של שלוש עד תשע קומות מייצרת כ-49% מיחידות הדיור

איל זוננפלד:  וכפי שציינתי קודם, כשמכוני הבקרה מתעסקים רק ב-2% מאותם סך הכול של היתרי הבנייה, אנחנו מבינים שמכוני הבקרה לא ממצים את עצמם בהיבטים האלה

איל זוננפלד:        בשקף הבא, בעקבות מה שהצגתי קודם המלצנו שמינהל התכנון ימשיך לפעול בקרב הוועדות המקומיות, לכך שמכוני הבקרה יטפלו בכל בקרות התכן שיועדו לפעימה הראשונה, על פי התוכנית למימוש תיקון 101 לחוק התכנון והבנייה

איל זוננפלד:  קרי, העברת כלל בקרות התכן למכוני הבקרה, לרבות אישור נספח המיגון

איל זוננפלד:  בביקורת עלה גם כי כ-50% מהבקרות שבכל זאת כבר הגיעו למכוני הבקרה היו בקשות חריגות, בקשות שנובעות מאילוצי תכנון, מפרטים שונים וכיוצא באלה

איל זוננפלד:  מכיוון שהבקרים של מכוני הבקרה לא היו מוסמכים לטפל בהן, הבקשות האלו היו צריכות לעבור לפיקוד העורף, מה שיצר עומס נוסף על פיקוד העורף גם מתוך אותם 2% שהגיעו למכוני הבקרה

איל זוננפלד:       מומלץ כי פיקוד העורף ינתח את סוגי הבקשות החורגות, יבחן את הגדרת הסמכויות של בקרי המכונים, ויגדיר מחדש באופן שיאפשר למכוני הבקרה לטפל בבקשות מורכבות המגיעות אליהם באופן שוטף וללא מעורבות פקע"ר, למעט במקרים חריגים ביותר

איל זוננפלד:       מכאן אני רוצה להגיע לסיכום שאומר: למרחבים המוגנים תרומה חשובה בהגנה על האוכלוסייה מפני איום טילים ורקטות; בשנים האחרונות חל גידול ניכר בהיקף הבקשות לאישור נספחי המיגון; תהליך אישור נספחי המיגון אורך זמן רב למרות העשייה הרבה של פיקוד העורף – ואני אומר, גם הרצון והכוונה שלו להעביר כמה שיותר למכוני הבקרה; השתלבות מכוני הבקרה נעשית בקצב איטי ולא נראה שהדבר הולך להשתנות – ממה שלמדנו ממינהל התכנון, יש פעימה שנייה שאמורה להגדיל את הפעילות של מכוני הבקרה, אבל אין בה כדי להביא איזושהי בשורה ביחס לבנייה למגורים, ופה בעצם לא יחול שינוי; קיימת חשיבות להמשך הפעילות של פיקוד העורף להרחבת הסמכת המורשים – בהגשת בקשות להיתרי בנייה – לאישור עצמי של נספחי מיגון

איל זוננפלד:  זה מהלך שהם יזמו אותו לאחרונה, וחשוב מאוד שהם ימשיכו אותו כדי שבסופו של דבר התהליך עצמו יעבוד יותר חלק, יותר מהיר, ויביא את העבודה לסיום מהיר

איל זוננפלד:      ברשותך, אני רוצה לציין הנחיה, הוראת שעה שפיקוד העורף פרסם ב-25 באוקטובר 2023, בעקבות הכרזת מצב החירום בעורף וכדי לצמצם פערי מיגון מתוך כוונה להאיץ ולצמצם את תהליך קבלת האישור להיתרי בנייה

איל זוננפלד:  אני אשמח לשמוע עד כמה הוראת השעה הזאת הביאה לשיפור ואפקטיביות, בוודאי גם באזור המרכז

איל זוננפלד:  עד כאן

איל זוננפלד:  תודה רבה

מיקי לוי: פיקוד העורף, בבקשה

סא"ל טריף גסאן: בוקר טוב, אדוני היושב-ראש, אני ראש ענף הנדסה במילואים

סא"ל טריף גסאן:  הייתי ראש ענף הנדסה בסדיר ועכשיו במילואים

סא"ל טריף גסאן:  לגבי מה שהוצג פה על ידי המבקר, אני אתחיל מהסוגייה הזאת שדיברתם על החוק

סא"ל טריף גסאן:  בדיוק בדקתי, זו סוגיה שלא עלתה אבל מסתבר שאנחנו תמכנו בתיקון של החוק

סא"ל טריף גסאן:  הבנתי שהרשויות המקומיות התנגדו

סא"ל טריף גסאן:  אנחנו רצינו שהסמכות תהיה בידי הרשויות המקומיות ושלא יחייבו את פקע"ר לאכוף

סא"ל טריף גסאן:  בסוף אנחנו גוף צבאי שלא אמור להתחיל לאכוף ברשויות המקומיות, והייתה התנגדות של הרשויות

סא"ל טריף גסאן:  אנחנו דווקא רצינו לחזק את הרשויות בשליטה שלהן בנושא של המקלטים הפרטיים המשותפים

סא"ל טריף גסאן:  זאת אומרת, ההתנגדות הייתה של הרשויות

סא"ל טריף גסאן:  פשוט זה העדכון שקיבלתי עכשיו מהיועמ"שית

אורנה ברביבאי: וכרגע איפה הסמכות?     

סא"ל טריף גסאן: על פי חוק היא אצל הרשויות

סא"ל טריף גסאן:  היה צריך לעשות תיקון כלשהו ולא התנגדנו לו, אבל התנגדנו להוסיף לפיקוד העורף שיהיה גם גוף שאוכף

סא"ל טריף גסאן:  בסוף אלה רשויות מקומיות והסמכות היא של הרשות, ושם הייתה התנגדות של הרשויות

סא"ל טריף גסאן:  אני לא מכיר את כל הסיבות למה, אבל אני מניח שזו עבודה נוספת

מיקי לוי: לא רוצים לעבוד קשה

סא"ל טריף גסאן: תודה

קריאה: זה לא העניין של לעבוד קשה

מיקי לוי: טוב

מיקי לוי:  תגידו לנו למה התנגדתם ולמה אי-אפשר לבזר את זה אחר כך, ואי-אפשר לעשות את זה יותר יעיל ואי-אפשר שיהיה יותר קל

מיקי לוי:  זהו

מיקי לוי:  אחר כך תגידו לנו את זה

מיקי לוי:  אני בדרך כלל בצד שלכם, מגן עליכם, אבל יש אזרחים בעסק

מיקי לוי:  אלה אזרחים שלכם, לא שלי

מיקי לוי:  אזרחים של כולנו

מיקי לוי:  בבקשה

סא"ל טריף גסאן: אני אגע בנקודות שהעלית, ואתחיל מהסוף שדיברת על הוראת השעה

סא"ל טריף גסאן:  היו עוד הוראות שעה, גם תוספת מרחבים מוגנים למוסדות חינוך בגני ילדים בלי היתר כמו עם הממ"דים

סא"ל טריף גסאן:  אגב, לממ"דים הוגשו מעל 2,000 בקשות

סא"ל טריף גסאן:  אושרו 2,000 בקשות בערך כשממוצע אישור הוא תוך שלושה ימים

סא"ל טריף גסאן:  זה הנושא של פטור מהיתר

סא"ל טריף גסאן:  יש מלא מלא פניות

סא"ל טריף גסאן:  יש אנשים שמנסים לתפוס טרמפ על זה שזו הוראת שעה ופטור מהיתר ולהגיש בקשות שהן לא נכללות בזה, ולכן יש גם כאלה שנדחות

סא"ל טריף גסאן:  אבל בהחלט זה מקדם

סא"ל טריף גסאן:  יש לנו את הוראת השעה של תוספת מרחבים מוגנים במוסדות חינוך, ועוד מעט גם במבני ציבור מסוימים – הוראת שעה שלישית

סא"ל טריף גסאן:  יש פה מינהל התכנון אז הוא יודע גם

סא"ל טריף גסאן:  אלה הוראות שעה שראינו לנכון לפרסם, לכתוב אותן, כי אנחנו יודעים שאלה יקדמו את המיגון בארץ

סא"ל טריף גסאן:       אותו דבר לגבי מיגון הצפון

סא"ל טריף גסאן:  אנחנו מנצלים את הוראת השעה של תוספת ממ"דים לקדם את ההיתרים בצפון

סא"ל טריף גסאן:  בצפון יש עבודה ענפה, מעל 4,000 ממ"דים

סא"ל טריף גסאן:  דיברת על תקציב – אושרה הצעת תקציב חדש

סא"ל טריף גסאן:  עוד לא קיבלנו, אז זה ממתין

סא"ל טריף גסאן:  אבל תבינו גם שיש מגבלה לביצוע ממ"דים בצפון

סא"ל טריף גסאן:  אנחנו לא יכולים לעבוד ביישובים, לא 01 ולא 02 – זה מגביל

סא"ל טריף גסאן:  אבל יש לנו מאות תוכניות מוכנות לביצוע מיידי

סא"ל טריף גסאן:  פשוט ממתינים

מיקי לוי: למה ממתינים?     

סא"ל טריף גסאן: בגלל המצב בצפון ממתינים לביצוע

מיקי לוי: אם אני זוכר מספר של 500, נכון? שבוצעו בשנה החולפת

סא"ל טריף גסאן: בחולפת? אני אומר - - -      

מיקי לוי: לא חשוב

מיקי לוי:  עשיתי את זה בדיון הקודם

סא"ל טריף גסאן: יכול להיות

סא"ל טריף גסאן:  אבל לנו כרגע בקנה יש מאות תוכניות

סא"ל טריף גסאן:  אני לא ממש זוכר את המספר המדויק

מיקי לוי: גם הכסף לא הגיע

מיקי לוי:  זה בסדר

סא"ל טריף גסאן: אבל ממשיכים לפחות בהיתרים, באישור הממ"דים לפחות - - -      

מיקי לוי: מ-5 מיליארד שקל זה ירד ל-500 מיליון, ירד ל-100 מיליון

מיקי לוי:  זה נהדר, מדינת ישראל מפקירה את יישובי הצפון

קריאה: את כל המדינה

סא"ל טריף גסאן: אני אגע ברשותך בעוד כמה נקודות בעניין של הרישוי

סא"ל טריף גסאן:  אני חייב להגיד שהמערכת המקוונת פותחה בזמנו כשהייתי בתפקיד, אז אני מכיר את זה כי רצינו להיות מהראשונים שמשתלבים ברישוי הזמין

סא"ל טריף גסאן:  אין ספק שעברנו הרבה

סא"ל טריף גסאן:  כל מה שהעלית בדוח קיבלתם תשובה, אבל אני אחדד את זה

סא"ל טריף גסאן:  אנחנו עושים שינויים עכשיו גם במערכת החל מפגישות הזום, קבוצות מתוקשבות

סא"ל טריף גסאן:  אגב, אני חייב להגיד לך שאני מכיר את המערך הזה

סא"ל טריף גסאן:  יכול להיות ששאלתם אנשים שלא נפגשים עם מהנדסים

סא"ל טריף גסאן:  יש היום מתכננים שמגיעים פיזית למוקד של המהנדסים ונפגשים איתם

סא"ל טריף גסאן:  זה לא מדויק שלא, אבל לא בהיקפים שהיו

סא"ל טריף גסאן:  אני יכול להגיד לכם שעשרות שנים אנשים התרגלו, מגיעים לפיקוד העורף, יושבים עם המהנדס, הוא מסביר להם מה, הוא הופך להיות היועץ שלהם, ומתקנים

סא"ל טריף גסאן:  זה נחתך בבת אחת, וברור למה, כי הפכנו להיות עם מערכות ממוכנות

סא"ל טריף גסאן:  אבל עכשיו אנחנו מעדכנים את המערכת לאפשר פגישות זום מתוקשבות עם שאלות

סא"ל טריף גסאן:  נעלה תוכנית להתייעצות, וזה יפתור הרבה מהבעיות האלה של חוסר התקשורת עם המהנדסים

סא"ל טריף גסאן:      קיימנו סדנה לשיפור מתן השירות של המהנדסים

סא"ל טריף גסאן:  אנחנו מקיימים כנסי מתכננים כל כמה חודשים לעדכן על השינויים והעדכונים

סא"ל טריף גסאן:  אנחנו גם מבקשים כל הזמן מהמתכננים – אני אומר "אנחנו", אני במילואים אבל בכובע האזרחי אני גם בתחום הזה, אז אני חי את זה ביום-יום – אנחנו תמיד פונים אליהם ולוקחים גם את הסוגיות הבעייתיות

סא"ל טריף גסאן:  בכנס של המתכננים – עכשיו כבר קבענו גם לשנת 2024, כל רבעון, כנס כזה שאנחנו עושים אותו בזום – אנחנו גם נוגעים בסוגיות שדיברתם עליהן כאן, הסוגיות הבעייתיות שחוזרות על עצמן

סא"ל טריף גסאן:  אני חייב להגיד לכם, נעשה בזה המון

סא"ל טריף גסאן:  יש מתכננים שפשוט לוקח להם זמן ללמוד, ולכן יש מלא איטרציות לא בגלל תקלת מערכת

סא"ל טריף גסאן:  לא באתי להגן סתם אבל אני מכיר את זה

סא"ל טריף גסאן:  יש מתכננים מאוד מנוסים ויש פחות, ולכן זה יכול לנוע בין איטרציה אחת לבין כמה

סא"ל טריף גסאן:       עוד עדכון לגבי תקלה שעלתה, שאם עכשיו תוכנית חוזרת זה עוד פעם מעדכן את אותו לוח זמנים שהיה – תוקן

סא"ל טריף גסאן:  זאת אומרת, היא תוכנית שחוזרת

סא"ל טריף גסאן:  היא לא אורכת אותו זמן טיפול אלא הרבה פחות, פחות משבוע

סא"ל טריף גסאן:  נושא נוסף שייכנס עכשיו בעדכון של המערכת, אנחנו עושים דיפרנציאציה בין סוגי התוכניות

סא"ל טריף גסאן:  זאת אומרת, תוכניות מסובכות, בעייתיות, יקבלו טיפול אחר מהרגילות

סא"ל טריף גסאן:  זאת אומרת, בית פרטי של דירה לא אמור לקחת אותו זמן כמו בית חולים למשל

סא"ל טריף גסאן:  ברור שיש פה הפרדה, ולכן אנחנו עושים את זה גם הפרדה במערכת

סא"ל טריף גסאן:  זאת אומרת, בית פרטי יקבל לוח זמנים שונה

סא"ל טריף גסאן:      הכשרת מהנדסים או אדריכלים עצמאיים – ביצענו קורס פיילוט כזה או שניים

סא"ל טריף גסאן:  ההערה הייתה שאין רישום

סא"ל טריף גסאן:  זה מתוקן

סא"ל טריף גסאן:  עכשיו יוצאים לעוד קורסים כאלה, כולל תיעוד ביחד עם מינהל התכנון

סא"ל טריף גסאן:  נעשה גם תיעוד של האנשים האלה שמקבלים

סא"ל טריף גסאן:  אגב, אנחנו גם חייבים לבקר אותם, לבדוק שאף אחד לא מאשר לעצמו תוכניות, גם בהקלה, ואנחנו בעצם מפספסים את תחום המיגון

סא"ל טריף גסאן:  לכן גם זה ייעשה

סא"ל טריף גסאן:  זה כבר בתכנון

סא"ל טריף גסאן:      בנוסף, יש עוד כמה סוגיות, כמו סרטי הדרכה שאנחנו מתחילים להכין בנושא תכנון

סא"ל טריף גסאן:  רוב הבעיות חוזרות על עצמן, אבל אוספים אותן גם בכל מקרה, בשביל להכניס אותן לכל מיני סרטונים של הדרכה לאזרחים

סא"ל טריף גסאן:  אני חייב להגיד שכל החומר של המיגון קיים באתר של פיקוד העורף, כל המידע שם, אפשר לקבל את כל ההוראות

סא"ל טריף גסאן:  זה לא מידע חסוי, פשוט צריך לקרוא ולהבין, ואם יש בעיות שואלים את המהנדסים, וזה דווקא עולה גם בכנסים

סא"ל טריף גסאן:       סוגיה נוספת שדיברתם היא על מכוני בקרה עם האחוז הגדול שחוזר לפיקוד העורף בגלל חוסר הסמכות

סא"ל טריף גסאן:  אני מכיר את מכוני הבקרה מקרוב

סא"ל טריף גסאן:  את ההכשרות הראשונות עשיתי בזמני כשהייתי עוד בתפקיד

סא"ל טריף גסאן:  יש עוד מה לשפר

סא"ל טריף גסאן:  אי-אפשר ללמד מישהו שבוע מיגון, להשוות אותו למישהו שיושב 20 שנה בתחום הזה, ולהגיד: זה אותו דבר

סא"ל טריף גסאן:  אבל בשביל להוריד את אי-הוודאות הזאת או את חוסר היכולת לאשר, אנחנו גם מפרסמים מפרטים, ושם מוגדרים כל מיני מקרים ייחודיים שהבודק במכון הבקרה יכול לקחת ופתאום יש לו סמכות, כי הוא יודע: אם יש לי חריגה כזאת, יש לי כבר פתרון "בית ספר"

סא"ל טריף גסאן:  מה שנקרא, כתוב

סא"ל טריף גסאן:  זה קיים

סא"ל טריף גסאן:  יש לא מעט הוראות גם באתר

סא"ל טריף גסאן:  מכוני הבקרה מעודכנים מייד, כי מבחינתנו זה חלק מהגוף שמאשר, רגולציה

סא"ל טריף גסאן:  אז הם מעודכנים מייד ויש להם לא מעט כלים

סא"ל טריף גסאן:       נכון, יש עוד מקרים, ומה לעשות, צריך מישהו שהוא מנוסה

סא"ל טריף גסאן:  יש מקרים מאוד ייחודיים שאני לא יכול לתת למישהו סמכות, כי אני יודע שהוא עלול לפגוע ברמת המיגון או ביציבות של הבניין

סא"ל טריף גסאן:  שימו לב, בסוף זה ממ"ד או פיר ממ"דים בתוך בניין ואי-אפשר לשחק איך שבא

סא"ל טריף גסאן:  יש פה עניין של תכנון, ידע וניסיון

סא"ל טריף גסאן:  ולכן, ברגע שיש מקרים מיוחדים, הרעיון הוא להביא אותם לוועדת ערר או ועדה מיוחדת, ולא את כל המקרים

סא"ל טריף גסאן:  לכן אנחנו מייצרים את המפרטים המיוחדים האלה שהם משלימים לתקנות

סא"ל טריף גסאן:  לא הכול בתקנות, אלה מפרטים משלימים

סא"ל טריף גסאן:       דיברתי על הכנסים

סא"ל טריף גסאן:  אני פשוט עובר על הדברים

סא"ל טריף גסאן:  משהו נוסף שאנחנו עושים במערכת של פיקוד העורף כדי להקל על הבדיקה, אנחנו עכשיו בונים רובוט ממוחשב שאת הבתים הפרטיים לפחות הוא לוקח, מקבל אוטומטית ועושה בדיקה

סא"ל טריף גסאן:  הוא לא מחכה לבדיקה של בן אדם, של גורם אנושי

סא"ל טריף גסאן:  הוא יכול לתת ריג'קטים במקום ולשלוח חזרה

סא"ל טריף גסאן:  זה אמור לשפר את כל הנושא של הבנייה הפרטית, גם עם כל המגבלות שדובר עליהן כאן מבחינת כמות האנשים והיכולת לבדוק

סא"ל טריף גסאן:  את רוב הבקשות לממ"דים במבני מגורים הרובוט הזה יוכל לקחת ולפתור את הבעיה הזאת

סא"ל טריף גסאן:  זאת אומרת, זה אפילו לא עובר עיניים של בן אדם, ויקבל תשובות תוך כלום זמן

סא"ל טריף גסאן:  המתכנן מקבל ריג'קטים, התוכנית חזרה עם מה צריך לעשות

סא"ל טריף גסאן:  הכול בהתאם לתקנות והמפרטים, הכול יטומע בפנים

סא"ל טריף גסאן:  זה כבר בביטוח

סא"ל טריף גסאן:  השנה הזאת זה ייכנס לפעולה

סא"ל טריף גסאן:  אין לי לוח זמנים כי זה מול החברה שמפתחת את המערכת, אבל זה כבר בפיתוח

סא"ל טריף גסאן:       אני חייב להגיד מול מכוני הבקרה – חברים, לגבי מכוני בקרה, בסוף יש אנשים שבודקים את התכן והכול טוב ויפה

סא"ל טריף גסאן:  אנחנו מקיימים איתם שיח

סא"ל טריף גסאן:  יש מה לשפר שם

סא"ל טריף גסאן:  ראית בתגובות, נעשה מבחן, לא כולם עברו

סא"ל טריף גסאן:  אני חלילה לא בא להגיד משהו נגד, אבל אנחנו חייבים ללוות אותם, והבקרה עליהם גם צריכה להיות אונליין

סא"ל טריף גסאן:  אי-אפשר לקבל בעיות ביטחוניות בדיעבד והבניין יתחיל להיבנות, ואז יש שם תקלות ואני אגיד שהמיגון תקין

סא"ל טריף גסאן:  לכן זה משהו שאנחנו חייבים לבנות בצורה סדורה, באופן קבוע – התחלנו בהכשרות, בקרות, דיונים מטעם, ריענון

סא"ל טריף גסאן:  זה משהו שהולך ועובד ביום-יום

סא"ל טריף גסאן:  נשפר אותו במהלך השנה הזאת, כולל הכשרת בקרים נוספים באותה מתכונת

סא"ל טריף גסאן:  אין מה לעשות, אלה יהיו קורסים של הכשרת בקרים, ולהכניס אותם למעגל הבדיקה

סא"ל טריף גסאן:  אם פספסתי משהו תגידו

איל זוננפלד: אם תוכלו גם להתייחס לנושא של פערי מקלוט באזור גוש דן, בדגש על מקלטים ציבוריים

מיקי לוי: עשינו מקלוט צפון, מקלוט דרום, וההתרכזות של הוועדה היא לנושא גוש דן

מיקי לוי:  בגוש דן יש בעיות

מיקי לוי:  אתם רוצים, אני אגיד את המספרים – 50%

מיקי לוי:  תגידו לנו מה לעשות

מיקי לוי:  האיום הוא איום מוחשי, רציני

מיקי לוי:  תגידו מה לעשות

מיקי לוי:  אני יכול להגיד עוד מספרים, רק אמרו שאתם לא רוצים שנגיד

מיקי לוי:  אני חושב שזכות הציבור לדעת בדיוק מה המצב

סא"ל טריף גסאן: בסוף אנחנו רגולטור

סא"ל טריף גסאן:  בניית ממ"דים זה כמו שהיה בעוטף עזה

סא"ל טריף גסאן:  הייתה החלטת ממשלה להשלים ממ"ד לכל בית בעוטף עזה

סא"ל טריף גסאן:  זה לא היה של פיקוד העורף

סא"ל טריף גסאן:  נבנו בזמנו 10,140 ממ"דים לכל מי שלא היה לו

סא"ל טריף גסאן:  אותו דבר בצפון, התקבלה החלטה, יש מינהלת ואז מקימים

סא"ל טריף גסאן:  במרכז בסוף אנחנו עשינו משהו אחר

סא"ל טריף גסאן:  למשל, בתמ"א 40 אפשרנו הקלות של תוספת ממ"דים עד מטר מקו בניין

סא"ל טריף גסאן:  זה משהו שיכול לעזור

סא"ל טריף גסאן:  הוראת שעה למשל

מיקי לוי: יש מישהו מעיריית תל אביב? בת ים?      

שי גטניו: כן

מיקי לוי: יופי, תכף נשמע אתכם

סא"ל טריף גסאן: יש עוד משהו שעשינו

סא"ל טריף גסאן:  אנחנו הצמדנו מהנדס לרשויות האלה בתל אביב, בת ים, חולון

סא"ל טריף גסאן:  התחילו לבנות תוספת מרחבים מוגנים למוסדות חינוך, למשל במקרה הזה של גני ילדים ב-12 רשויות – משהו שאנחנו ליווינו מההתחלה – רצו להביא מרחבים מוגנים יבילים, ואז אמרנו: חברים, לא לשים סתם בכל מיני מקומות, עדיף להצמיד ולבנות, זה גם פחות כסף וגם בונים יותר

סא"ל טריף גסאן:  זה תהליך שאנחנו מלווים אותו והצמדנו לשם מהנדס שבא אליהם לרשות לאשר

מיקי לוי: אין לי טענות אליכם

מיקי לוי:  אני לא מתמצא כל כך בגוש דן, אבל את כל הצד הצפוני אני בהחלט מכיר ויודע, דנתי בו הרבה פעמים

מיקי לוי:  מ-5 מיליארד שקל הורידו ל-500 מיליון, הורידו ל-100 מיליון

מיקי לוי:  במכה ראשונה של רעידת אדמה 7,000 הרוגים

מיקי לוי:  עשר ערים, עשר ערים בסכנה, ערים שתושביהן וראשי הרשויות שלהן היו צריכים לצאת החוצה ולהפוך את המדינה

מיקי לוי:  14 בתי ספר אם אינני טועה – אני לא רוצה להתחיל לספור – נדמה לי שבעה או שמונה בתי חולים, והרשימה היא ארוכה

מיקי לוי:  וכשאני אומר רעידת אדמה זה אקוויוולנטי לנושא המקלוט

מיקי לוי:  וזו המדינה, אני לא מאשים אתכם

מיקי לוי:      5 מיליארד שקל נתנה הממשלה, שאת היית חברה בה, לחמש שנים כדי להתארגן

מיקי לוי:  זה המון כסף, זה מיליארד שקל בשנה

מיקי לוי:  זה ירד ל-500, והשנה זה ירד ל-100

מיקי לוי:  אז ככה אנחנו נראים

מיקי לוי:  כשעוד פעם יקרה חס וחלילה משהו, אז עוד פעם ועדת חקירה ועניינים

מיקי לוי:  אני לא מצליח להתגבר על זה, ואני לוקח חלק מהאשמה עליי

מיקי לוי:  לא נתת לנו תקווה ארוכת טווח

מיקי לוי:  בסדר, אני לא בא אליך בטענות

מיקי לוי:       אני רוצה לעשות הפסקה קטנה ולפנות למשפחות החטופים

מיקי לוי:  אנחנו הקדשנו כבר את הבוקר לכם

מיקי לוי:  אני אגיד עוד פעם שתשמעו את מה שאני אמרתי

מיקי לוי:  אמרתי את מה שאמרתי לפני שלושה שבועות ומאז אני חוטף

מיקי לוי:  כל מחיר, כל מחיר

מיקי לוי:  זה מה שאמרתי

מיקי לוי:  הבוקר בראיון לרדיו אמרתי: כן, כל מחיר

מיקי לוי:  עוצמתה של המדינה שהיא מקבלת החלטות קשות

מיקי לוי:  זו לא חולשתה

מיקי לוי:  אינני מסכים עם ראש הממשלה, וזכותי וחובתי לא להסכים איתו

מיקי לוי:  מה, לשווא היו ההרוגים? לא

מיקי לוי:  זה אפשר את החזרה של חלק מהחטופים, זה משדר לשכונה מה צה"ל, שנכון, כשלנו כולנו, המערכות כשלו ב-7 באוקטובר

מיקי לוי:  ומהר מאוד התאוששנו

מיקי לוי:  הצבא הוא צבא חזק, המדינה היא מדינה חזקה

מיקי לוי:  ניתן לטפל בחמאס אחר כך, ניתן לטפל בסנוואר ובשאר מנהיגי חמאס אחר כך

מיקי לוי:  תחזירו הביתה, מייד, בכל מחיר

מיקי לוי:  זו עוצמתו של המדינה, לשם אנחנו חותרים

מיקי לוי:       כל בוקר אני פותח בוועדות שאני מנהל – אני מנהל את הוועדה הזו – כמה ימים חלפו, כמה חטופים יש ובמה ששמעתם עכשיו

מיקי לוי:  אני רק מקצר את זה כי הסובבים פה מסביב לשולחן שמעו את זה ביתר הרחבה

מיקי לוי:  בבקשה, גברותיי הצעירות

נעה רחמים: שלום לכולם, קודם כול אני מאוד שמחה שאתה מדבר ככה

נעה רחמים:  זה נותן לנו קצת שקט ותקווה שמישהו כמוך יושב שם ומדבר את הקול שלנו כמו שאנחנו חושבים, שצריך להחזיר אותם בכל מחיר

נעה רחמים:  אין מחיר לחופש שלהם

נעה רחמים:  אני רוצה לראות את בן דוד שלי מתן חוזר אליי ומחבק אותי, ולראות אותו חי, ולצערי את מי שנשאר בחיים כי לא נשארו הרבה

נעה רחמים:  קצת מרגיש שכבר עברנו הלאה, כבר יש דיבור על היום שאחרי

נעה רחמים:  הם שם כבר מעל שלושה חודשים וחצי

נעה רחמים:  אין דבר כזה יום אחרי בלעדיהם

נעה רחמים:  אין

נעה רחמים:  אין דבר כזה להחזיר 136 ארונות

נעה רחמים:  זה לא נתפס

נעה רחמים:  זה לא הגיוני, זה לא תקין

נעה רחמים:  זה צריך להיות כל היום על סדר-היום

נעה רחמים:  זהו

נעה רחמים:  אני ממש שמחה שאתה הולך ומוציא את זה ומדבר את הקול שלנו ואת הקול שלהם

מיקי לוי: החברה הישראלית תחזיק מעמד אם תהיה נסיגה ואם יהיה תשלום

מיקי לוי:  אם הארונות יחזרו כארונות, זה ישמש עול על צווארה של החברה הישראלית לעוד הרבה מאוד שנים

מיקי לוי:  אני עוד מקצין ואומר – אתן צעירות אבל תשמעו כי אמרתי את זה גם ברדיו

מיקי לוי:  אמרתי שכל אחד מהמאזינים עכשיו ישמע אותי ויחשוב שהבת שלו שם נאנסת והיא בהיריון – אני מתנצל שאני אומר את זה – ושהאנשים המבוגרים הם ההורים שלו, והילדים של ביבס הם הנכדים שלו

מיקי לוי:  כל מי ששומע אותי שיגיד לי אם הוא לא מוכן לשלם את המחיר הכי כבד

מיקי לוי:  הופיע לפניי חבר כנסת ברדיו ואמר: ממשיכים רגיל

מיקי לוי:  אמרתי: אנחנו לא ממשיכים רגיל

מיקי לוי:  אני חלוק עם ראש הממשלה לחלוטין בעניין הזה

מיקי לוי:  לחלוטין

מיקי לוי:  ההפסקה היא מתוך עוצמה, לא מתוך חולשה

נעה רחמים: תודה רבה לך

מיקי לוי: בת כמה את?     

נעה רחמים: יש לי עוד חודשיים 18

מיקי לוי: אז יכולת לשמוע את מה שאמרתי

מיקי לוי:  ובת כמה את?      

עדי אנגרסט: אני 18

מיקי לוי: גם את יכולת

אורנה ברביבאי: צריכות להתגייס בקרוב?     

עדי אנגרסט: כן

מיקי לוי: לאן?     

עדי אנגרסט: מג"ב

אורנה ברביבאי: ואת?     

נעה רחמים: אני לא יכולה לומר, אבל גם

מיקי לוי: יפה מאוד

אורנה ברביבאי: בהצלחה

נעה רחמים: רגע, גם עדי אחות של מתן רוצה לדבר

מיקי לוי: כן, עדי

עדי אנגרסט: לפני חודשיים חגגתי 18, ויחד איתי באותו יום חגג אח שלי

עדי אנגרסט:  אבל אח שלי לא חגג, אח שלי בשבי

עדי אנגרסט:  אני רוצה שתסתכלו עליהם כילדים שלכם

עדי אנגרסט:  מה היה קורה אם כל אחד מכם היה במצב שלנו? אני רוצה שלא תסתכלו עליי ותרחמו עליי, לא תרחמו על המשפחות, לא תגידו: אוי, איך הם שורדים את זה? אני רוצה שתסתכלו עליהם ותגידו: איך הם שורדים את זה? אנחנו יכולים לשרוד ככה, הם לא יכולים לשרוד בלעדינו, הם לא יכולים לשרוד בלי המדינה שלנו

עדי אנגרסט:       אני הייתי על פרופיל 24

עדי אנגרסט:  יכולתי גם לא להתגייס ועשיתי הכול בשביל להעלות פרופיל וללכת ולשרת את המדינה שלנו בעוד כמה חודשים

עדי אנגרסט:  אני רוצה שתדאגו שאני אחזור לפה בשלום, ולפני שאני אחזור לפה בשלום, שאח שלי הגדול יחזור לפה

עדי אנגרסט:  אנחנו מדברים על תמונת ניצחון

עדי אנגרסט:  אבל תמונת ניצחון לא תהיה פה, אנחנו הפסדנו כבר ב-7

עדי אנגרסט:  אם אנחנו רוצים להוציא את האור הקטן הזה, זה להוציא אותו עכשיו, זה להוציא אותם משם עכשיו כשהם חיים

עדי אנגרסט:      אני לא רוצה שתחשבו שכל ההפגנות, העצרות שאנחנו עושים בשבתות, הם נגד מישהו

עדי אנגרסט:  הם רק בשביל להוציא את החטופים

עדי אנגרסט:  זה רק בשביל שנחזור לחיות, שנראה את הניצחון הקטן הזה שאנחנו רוצים

עדי אנגרסט:  כי למוטט את חמאס אנחנו יכולים תמיד

עדי אנגרסט:  חמאס לא יגיד את המילה: נכנענו

עדי אנגרסט:  הם לא ייכנעו

עדי אנגרסט:  גם אנחנו לא ניכנע

עדי אנגרסט:  אבל להחזיר את החטופים זה לא להיכנע, זה לנצח

עדי אנגרסט:  בבקשה, אני חושבת שלכם יש את הכוח היותר-חזק ממני ללכת, לדבר, ולהגיד שאין מחיר עליהם

עדי אנגרסט:  בשביל חמאס המחיר עליהם כבד

עדי אנגרסט:  בשבילי אין מחיר לחופש של אח שלי

עדי אנגרסט:  אין מחיר לחופש של כל החטופים

עדי אנגרסט:  אני רוצה אותם חיים, את כולם, את כולם, ועכשיו

עדי אנגרסט:  תודה

מיקי לוי: תודה רבה לכן

מיקי לוי:  אתן יכולות להמשיך להתארח אצלי, אבל תלכו לעוד ועדות ותגידו את מה שאמרתן

מיקי לוי:  אל תתנו לאף אחד מנוחה

עדי אנגרסט: תודה רבה לך

מיקי לוי: איך אפשר כל פעם להתניע מחדש ולהמשיך? עוד מישהו מפיקוד העורף או ממשרד הביטחון?      רח"ל עכשיו

מיקי לוי:  בבקשה, אדוני

אבי מישרים: שלום, אני מרח"ל, רשות החירום הלאומית

אבי מישרים:  תחום הביקורת שהוא בעיקר מתמקד בנושא של המיגון הוא לא תחום שרח"ל עוסקת בו, ולכן אין לי מה להוסיף לדברים

מיקי לוי: אבל זה חלק מהחירום

מיקי לוי:  אני מבין שהמיגון הוא פיקוד העורף

מיקי לוי:  תכף נשמע מהתכנון

אבי מישרים: היתרון של פיקוד העורף הוא שזה גם על פי החוק, מה שנותן לו את כל הכלים לעשות את הדברים הללו

מיקי לוי: מקבל

מיקי לוי:  בבקשה

מיקי לוי:  ברוכות הבאות, קדימה

מיקי לוי:  תודה לכן

אפרת מחפוד: אני מנהלת אגף מכוני בקרה במינהל התכנון

אפרת מחפוד:  נראה לי קצת שולי פתאום לדבר אחרי דבר כזה

מיקי לוי: לכולנו קשה, מה נעשה

אפרת מחפוד: גם השגרה צריכה להתבצע

אפרת מחפוד:  אני רוצה להגיב כמה דברים על העבודה של מכוני הבקרה

אפרת מחפוד:  מכוני הבקרה התחילו לפעול כבר באפריל 2018, לבדוק את איכות הבנייה בכל תהליך הרישוי משלב התוכניות ומהלך הביצוע עד תעודת הגמר

אפרת מחפוד:  היתרון בהקמת מכוני הבקרה הוא שהם כמעט הגורם היחיד שמבצע בקרה הנדסית על מספר תחומים – זה כולל אינסטלציה, קונסטרוקציה, ניקוז, דברים שאף אחד היום בוועדות לא בודק אותם

אפרת מחפוד:  יש ריכוז של אישורים

אפרת מחפוד:  כלומר, במכון הבקרה נכון להיום לפלח המצומצם יש את אישור כבאות ואישור פיקוד העורף

אפרת מחפוד:  ברגע שבקשה נכנסת למכון בקרה, אין צורך ללכת לפיקוד העורף ורשות הכבאות

אפרת מחפוד:  בהמשך, בהרחבת הפלח ייכנסו גם הגנת הסביבה ומשרד הבריאות

אפרת מחפוד:  והיתרון שלהם גם שהם קצובים בזמן, יש להם זמן מאוד מוגדר, ויש עליהם אכיפה ופיקוח שלנו, של מינהל התכנון

אפרת מחפוד:  אנחנו מבקרים אותם ומפקחים עליהם פיקוח צמוד

אפרת מחפוד:       עד יולי 2021 הם היו תקופה באופן וולונטרי

אפרת מחפוד:  זאת אומרת, מי שלא רצה להיכנס לתהליך העבודה היה יכול לצאת מסלול ולא להיכנס לעבודה במכוני הבקרה

אפרת מחפוד:  בתקופה הזאת אנחנו עבדנו רבות בשביל להטמיע את התהליך ולהכניס כמה שיותר בקשות למכוני בקרה

אפרת מחפוד:  זה היה קצת מאוד מייגע, כי מי שמפנה את הבקשות למכון הבקרה בתהליך הרישוי זה הוועדות בעצמן והן לא בדיוק עודדו שייכנסו יותר ויותר בקשות, ולכן יש גם מיעוט בקשות במכון הבקרה

אפרת מחפוד:  אבל ביולי 2021 זה נגמר ונכנסה תקופת החובה, וכל בקשה שמתאימה לעבודת מכוני בקרה חייבת להיכנס, ויהיה מישהו שיעשה את הבקרה ההנדסית בכל תהליך הבנייה

אפרת מחפוד:       נכון להיום, כמות הבקרים של המיגון שהוכשרו על ידי פיקוד העורף מספיקה לפלח שקיים היום

אפרת מחפוד:  כבר בוועדת משנה ב-11 בינואר נכתבו הרחבות של תקנות מכוני הבקרה

אפרת מחפוד:  אנחנו מרחיבים להם את הפלח ובאופן משמעותי, כך שכבר ביולי 2024 ייכנסו מבני מגורים רבי קומות עד גובה 24 מטר, לרבות עירוב שימושים שזו מאסה מאוד גדולה בתהליך הרישוי

אפרת מחפוד:  לדבר הזה כל הגורמים שהזכרתי נכנסים כבר בתהליך

אפרת מחפוד:  חלקם כבר התחילו להעביר הכשרות, כמו רשות הכבאות, הגנת הסביבה ומשרד הבריאות

אפרת מחפוד:  אנחנו מחכים שפיקוד העורף יתאם איתנו מול הבקרים, כי אני אשת הקשר מול הבקרים לתאם איתם

מיקי לוי: הינה, אני מתאם איתכם עכשיו

מיקי לוי:  מה, את מחכה שהוא יפנה אלייך? אין לנו זמן

מיקי לוי:  חברים, אין לנו זמן

אפרת מחפוד: אני פה

אפרת מחפוד:  אני פה

מיקי לוי: חבר'ה, אני יכול לעשות גישור-פישור עכשיו? מתי אתם נפגשים?     

אפרת מחפוד: יש להם איש קשר שלהם מולנו

מיקי לוי: אני מבקש שתעבירו כדי לזרז

מיקי לוי:  חבל

סא"ל טריף גסאן: זה מתקיים

סא"ל טריף גסאן:  זה חלק מהתוכנית שעכשיו הצגתי, פשוט לא עניתי על הכול

סא"ל טריף גסאן:  זה השיח הקבוע איתם לפלח הבא

סא"ל טריף גסאן:  עלו כמה סוגיות אצלנו מה היה עד עכשיו, אבל זה מתקיים יחד איתם

מיקי לוי: אוקיי

מיקי לוי:  כן, בבקשה

אפרת מחפוד: הזכרתם גם את עבודת הבקרים המורשים

אפרת מחפוד:  אני יכולה להגיד שרשות הכבאות, שגם היום היא זאת שמכשירה ומפקחת על מכוני הבקרה, עושה עבודה מאוד נפלאה

אפרת מחפוד:  בכל השנים האלה שהיו היא מכשירה, מפקחת, צמודה אליהם, נותנת להם מענה ומלווה אותם בשביל שהידע יעבור כמו שצריך

אפרת מחפוד:  אפשר להגיד שהבקרים שם יחסית מאוד עצמאיים ולא נדרשים כמעט בתמיכה של רשות הכבאות

אפרת מחפוד:  אנחנו מצפים שגם במיגון יהיה ככה – התחלפו שם אנשים כרגע – ויתחילו ויצטרפו וימשיכו כמו שהיה אז בעבר בליווי ופיקוח

אפרת מחפוד:  אנחנו פה לתת יד בכל מה שצריך, כי באמת חשוב לנו שבסופו של דבר יהיו בקרים מורשי מיגון שיעשו את עבודתם נפלאה

אפרת מחפוד:  התורה אצלכם, אז שהתורה תעבור כמו שצריך

מיקי לוי: אני רוצה להגיד משהו

מיקי לוי:  האיומים גוברים

מיקי לוי:  זה לא סוד צבאי

מיקי לוי:  האיומים גוברים

מיקי לוי:  אנחנו רואים את זה עכשיו, ראינו את זה בשנים האחרונות

מיקי לוי:  עוד לא התעסקנו עם הצפון כמו שצריך

מיקי לוי:  האיומים גוברים

מיקי לוי:  חבל אם אנחנו לא נהיה במוכנות מקסימלית בנושא הזה שייתן גם פתרון לנושא רעידות אדמה

מיקי לוי:  זה החיים שלנו כאזרחים

מיקי לוי:  לכן, כל כשל, כל קשר שאפשר להתיר – כשל וקשר

מיקי לוי:  אנחנו מחויבים לעשות את זה

מיקי לוי:  אני יכול לעשות עוד דיון, אני יכול לעשות דיון מעקב, אבל בסוף זה אצלכם

מיקי לוי:  אני תכף אתן לך, אדוני

מיקי לוי:  אני רוצה לתת לעיריית תל אביב, בבקשה

אפרת מחפוד: רגע, יש את חנית

מיקי לוי: סליחה

מיקי לוי:  בבקשה, גברתי

חנית מויאל: אני מנהלת אגף פיתוח תהליכי רישוי, אגף רגולציה, מינהל התכנון

חנית מויאל:  אני רוצה להתייחס לתהליכי רישוי להוספת מרחבים מוגנים, אולי זה ייתן קצת תקווה

חנית מויאל:  קודם כול, בחודש וחצי האחרונים יצאנו בשורה של תקנות פטור מהיתר להוספת מרחבים מוגנים

חנית מויאל:  היום ליחידת דיור צמודת קרקע וליחידת דיור בבנייה נמוכה ניתן להוסיף מרחב מוגן בפטור מהיתר בהליך מהיר של 14 יום מאישור פיקוד העורף

חנית מויאל:  לא צריך לעבור את הוועדה המקומית

חנית מויאל:  זה לגבי מגורים

חנית מויאל:  כנ"ל לגבי מרחבים מוגנים למבני ציבור ולמבני חינוך, הוספת מרחבים מוגנים בפטור מהיתר והליכי בזק מול פיקוד העורף

חנית מויאל:  מתחנו את גבולות החוק בפטור מהיתר כמה שרק ניתן

חנית מויאל:  זה מבחינת מרחבים מוגנים

מיקי לוי: 14 הימים זה באמת שאפו ענק בעניין הזה

חנית מויאל: הממוצע שלהם עומד על שלושה ימים

סא"ל טריף גסאן: לא מגיעים ל-14 יום

מיקי לוי: זה באמת משהו בלתי רגיל

מיקי לוי:  גם היום יש מרחבים מוגנים מן המוכן מה שנקרא – מרים מנוף, שם ושלום על ישראל

מיקי לוי:  גמרתי עם ההיתר, גמרתי עם הבנייה

מיקי לוי:  אני מסיר את הכובע על ההליך הזה

חנית מויאל: זה באמת נעשה בשיתוף פעולה הדוק מול פיקוד העורף

חנית מויאל:  נוסף על זה, יש תוכנית מתאר ארצית, שאם התוכניות החלות על המגרש לא מאפשרות הקמת מרחב מוגן, אז תוכנית המתאר מאפשרת חריגה מקווי בניין, גובה, תחתית וכו'

חנית מויאל:  כלומר, ניסינו ככל שאפשר לפרק את כל החסמים להוספת מרחבים מוגנים בכל שטח מדינת ישראל

אמנון שבתאי: תגידי איפה זה כתוב

חנית מויאל: זה כתוב בתקנות הפטור

אמנון שבתאי: עיריית תל אביב לא יודעת, היא לא מכירה את מה שאת אומרת

מיקי לוי: תכף נשמע גם את עיריית תל אביב

גדעון סער: היא מכירה, רק אין לה צמודי קרקע

מיקי לוי: אני כאזרח יודע שיש גם צמודי קרקע בתל אביב

חנית מויאל: אני רוצה להוסיף שלמעל שתי קומות יש הליכי רישוי מקוצרים להוספת מרחבים מוגנים

חנית מויאל:  הם היו קיימים טרם המלחמה

חנית מויאל:  אני מבקשת גם להתייחס לנתונים בדוח מבקר המדינה לעניין אחוז הבקשות שמטופלות במכוני בקרה

חנית מויאל:  אני מכירה את הנתונים, זה מתבסס על נתונים שאנחנו העברנו – אגב, עם כל הדיסקליימרים האפשריים לגבי הנתונים

חנית מויאל:       אני רוצה להתייחס לפלח של ה-22% שאתם הצגתם, שהוא הפלח שהיה אמור להיות במכוני בקרה

חנית מויאל:  22% זה שלוש עד תשע קומות, זה באמת הפלח, אבל הנתונים שהתבססתם עליהם כוללים תוספות, שינויים, הריסה ובנייה, היתרים מפוצלים לחפירה ודיפון, עירוב שימושים

חנית מויאל:  כל הדברים האלה לא מטופלים בפלח של מכון הבקרה

חנית מויאל:  לכן, אם אנחנו מכמתים את הנתונים לפלח, אז אנחנו מעריכים את זה בין 5% ל-6% בפלח

חנית מויאל:       כמו כן, בשנת 2022 הבקשות שבדקתם, ה-2%, אנחנו נזכיר שמכוני הבקרה נכנסו לחובה באמצע 2021, כך שאנחנו מדברים סך הכול על חצי שנה בקשות שהוגשו

חנית מויאל:  זה גם איזשהו נתון לגבי המספרים

חנית מויאל:  מי שאחראי על העברת הבקשות שאמורות להיות במכון הבקרה למכון הבקרה זה הוועדות המקומיות, כך שמינהל התכנון הוא לא הכתובת בעניין הזה

חנית מויאל:  זהו

חנית מויאל:  תודה

מיקי לוי: אפילו לא טעות אחת בעברית – 2%, שלושה

מיקי לוי:  זה ראוי להערכה

מיקי לוי:  תודה רבה

מיקי לוי:  אנחנו נלך לעיריות השונות

מיקי לוי:  אם מישהו רוצה להגיד משהו שירים את היד אם אני מפספס מישהו

מיקי לוי:  מי אדוני, בבקשה?     

דוד נזר סונינו: אני מהפורום להתחדשות עירונית

מיקי לוי: חכה רגע

מיקי לוי:  אתה בתוך הרשימה שלי

מיקי לוי:  אל תדאג

מיקי לוי:  בבקשה, עיריית תל אביב

שי גטניו: בוקר טוב לכולם, אני מנהל את מחלקת המיגון בעיריית תל אביב

שי גטניו:  נגעו פה בכל הנושא של המיגון

שי גטניו:  אני אגע קודם דווקא בתחום של המיגון כמובן בתל אביב

שי גטניו:  ממש במספר משפטים כדי לא להלאות פה את כולם ביותר מדי מידע, אני אגע גם בתחום של הבנייה

שי גטניו:  בעיריית תל אביב יש 238 מקלטים ציבוריים, מתוכם 236 תקינים מתחילת הלחימה האחרונה

שי גטניו:  זאת אומרת, רק שניים לא כשירים

שי גטניו:  הכשרנו בעיר – ונגע בזה עמיתי מפיקוד העורף – 161 חניונים תת-קרקעיים שכולם ברמה של מינוס 2 ומטה

שי גטניו:  זה אומר מיגון תקני מלא באישור של מהנדסים של פיקוד העורף ומהנדסים של עיריית תל אביב

שי גטניו:  בנוסף, עיריית תל אביב פתחה מתחילת הלחימה מתקנים עירוניים, שהם בסופו של דבר בשכונות בעלי פערי מיגון, שמצאנו לנכון לפתוח אותם לטובת התושבים בשביל מיגון מלא

שי גטניו:       ככלל, עיריית תל אביב – ונגע פה פיקוד העורף בעניין – היא הרשות המבצעת של הרשות המוסמכת שהיא פיקוד העורף

שי גטניו:  כל ההנחיות בתחום ביצוע מיגון בעיר קורות על ידי הנחיות של פיקוד העורף, כנ"ל לגבי המקלטים הנ"ל

שי גטניו:  אנחנו צמודים לכל ההנחיות

שי גטניו:  אנחנו עובדים עם תקציב הג"א כמובן, שהוא מנחה אותנו גם מבחינה תקציבית וגם מבחינת תפעול המקלטים

שי גטניו:  אני אדגיש אפילו ב-subtitle שאנחנו עוברים אפילו בהרבה את התקציב הזה לטובת המקלטים בכל הדברים השונים שיש בתוך המקלט

שי גטניו:  זה לגבי מקלטים ציבוריים ומחסות

שי גטניו:       אדוני נגע פה בעניין של להסתיר מידע

שי גטניו:  אני חושב שעיריית תל אביב לא מסתירה שום מידע

מיקי לוי: לא, לא הבנת

מיקי לוי:  קודם כול, אני מתנצל

מיקי לוי:  אמרתי שפיקוד העורף מטיל חיסיון על חלק מהנתונים, ולא בכוונת מכוון עיריית תל אביב

מיקי לוי:  חלילה

מיקי לוי:  דווקא פיקוד העורף מבקש לא לפרסם, ואני בדעה שזכות הציבור לדעת

מיקי לוי:  תכף גם נשמע את זה

שי גטניו: בסופו של דבר המידע שקוף – אני נוגע שוב רק בעיריית תל אביב

שי גטניו:  יש פערי מיגון בעיריית תל אביב, כמו בכל המדינה, קרוב למספרים שנקט פה המבקר

שי גטניו:  אנחנו יודעים את זה, אנחנו מודעים לזה

שי גטניו:  אנחנו מנסים בדרכים שנגעתי קודם לייעל ולשפר את זה וכמה שיותר למזער את המספר הזה

שי גטניו:  עדיין יש פערים

שי גטניו:  נגע פה פיקוד העורף גם בנושא של הבנייה במוסדות החינוך

שי גטניו:  משם אנחנו מתחילים

שי גטניו:  מושקעים על ידי העירייה, בתיאום עם פיקוד העורף כמובן, מיליוני שקלים בתחום המיגון

שי גטניו:  הפרויקט הזה כבר יצא לדרך – גני ילדים, בתי ספר

שי גטניו:  זה הפרויקט הראשוני שאנחנו נתחיל איתו לטובת המיגון, לפחות בתחום הזה של עיריית תל אביב

שי גטניו:  פחות או יותר אלו הדברים

מיקי לוי: אתה שולט במספרים של בתי הספר, גני הילדים?     

שי גטניו: כן, בוודאי

שי גטניו:  יש לנו בתל אביב 115 בתי ספר

שי גטניו:  יש לנו קרוב ל-630 גני ילדים

שי גטניו:  יש לנו עוד 15 בתי ספר של החינוך המיוחד

מיקי לוי: כמה באחוזים מבחינת מיגון?     

שי גטניו: יש לנו קרוב ל-40% לא ממוגן

שי גטניו:  עוד פעם, גני הילדים דווקא יותר ממוגנים כי בהם יש ממ"דים

שי גטניו:  בתל אביב בדרך כלל מדובר בשני גנים שהם צמודי ממ"ד לכל לגן; ויש עוד גנים שיש להם מרחבים מוגנים, ורובם הגדול כבר נבנו אחרי חוק הבנייה ב-1991, ולכן הם כבר מצוידים בממ"קים, ממ"דים ומרחבים מוגנים

שי גטניו:       נושא אחרון שאני אגע בו הוא התחום של הבנייה

שי גטניו:  אכן, יש גם בתל אביב היתרי בנייה מקוצרים

שי גטניו:  אני לא נתקלתי בבעיות כאלה שיש סחבת או כל בעיה כזאת

שי גטניו:  דווקא אני מסתובב בעיר ואני רואה כל הזמן בנייה של ממ"דים חדשים וכל מיני ממ"דים יבילים שנכנסים לעיר

שי גטניו:  אבל בסופו של דבר אני מעודד את ההקלה ברישוי, וזה הכיוון כנראה גם כן, בין היתר

שי גטניו:  זה הכול

מיקי לוי: תודה רבה לך

מיקי לוי:  חולון, בבקשה

אביעד מור: שלום לכולם, בוקר טוב

מיקי לוי: שלום וברכה

אביעד מור: אני מהנדס העיר חולון מזה כשנתיים

אביעד מור:  נמצאים איתי פה גם אמיר שמנהל אצלנו את מחלקת הביטחון וגם מנהלי אגפי רישוי ופיקוח

אביעד מור:  אני מודה לכם על הדיון ואני מודה לכם על ההזמנה

אביעד מור:  לא מובן מאליו שקולם של הרשויות המקומיות והוועדות המקומיות נשמע בדיונים האלה

אביעד מור:  אני מבקש לגעת במספר נושאים

אביעד מור:  הנושא הראשון – הבנו במלחמה הזאת דברים שהבנו במגפת הקורונה

אביעד מור:  הדבר הראשון הוא שהבנו את החשיבות של המתקנים הציבוריים בעיר

אביעד מור:  בעוד שבקורונה פתאום נגלה לעינינו נס והבנו מה זה מרחב ציבורי והכוח שלו לייצר חוסן בקרב הקהילה, היום אנחנו מבינים שהמבנים הציבוריים בעיר הם המחסה שיש לנו, ואנחנו צריכים להשקיע בהם יותר גם בשגרה ולא רק בחירום

אביעד מור:  אני אחזור על הנושא הזה

אביעד מור:       חולון היא עיר ותיקה

אביעד מור:  מרבית המבנים שלנו הם ותיקים, רובם המכריע של בתי הספר הם מבנים ותיקים שנדרשים לחיזוק מפני רעידות אדמה ולמקלוט ולמיגון

אביעד מור:  מצאנו את עצמנו עם פער די גדול במבני החינוך, בעיקר בבתי הספר, ואז התחלנו לחפש פתרונות

אביעד מור:       אני עובר לנושא השני שמדבר על היחס בין חירום לשגרה

אביעד מור:  אני לא בא להטיף מוסר ואני לא בא להציע הצעות

אביעד מור:  אני אעלה דברים שחשבנו עליהם במהלך העבודה

אביעד מור:  אנחנו לא מתלוננים, אנחנו עושים

אביעד מור:  אבל אנחנו חושבים שאם סולם הערכים שלנו ושל משרדי הממשלה היה משתנה בשגרה, בדגש על משרד החינוך עם ההרשאות התקציביות שהוא מקבל, היינו מוצאים את עצמנו היום במקום אחר

אביעד מור:       אני אסביר

אביעד מור:  תקציב של משרד החינוך לבית הספר היום הוא שליש מהעלות

אביעד מור:  שליש מהעלות

אביעד מור:  כשרשות המקומית רוצה להקים בית ספר החדש, היא צריכה להשקיע שני שלישים על כל מטר שהיא בונה

אביעד מור:  אם היינו מציבים בסולם הערכים שלנו את הנושא המיגוני ומתעדפים לפי פרויקטים בתי ספר שצריך לחזק ולעבות או להרוס ולבנות מחדש, כשחלק מהשיקול הוא מחסה לציבור הרחב, לא נוכל לתת מענה בכל בניין

אביעד מור:  בדיוק כמו שאנחנו היום מטפלים במשבר התחבורה באמצעות חניונים ציבוריים ולא באמצעות חניונים פרטיים, כי נחלת הכלל היא הפתרון, הבנו שהמתקנים הציבוריים והמקלטים הציבוריים הם המענה הנכון בטווח הארוך, במיוחד כשמדברים על חזית צפונית – ויושבים בחדר אנשים שמבינים בזה יותר ממני

אביעד מור:      אם היינו מייצרים איזושהי תוכנית חומש או תוכנית עשור מול משרד החינוך על כל בתי הספר בעיר כשאחד מהשיקולים הוא חיי אדם – חוץ מצרכים פדגוגיים, מה לעשות, אנחנו חיים במזרח התיכון – היינו מוצאים את עצמנו ביום הדין עם מחסה יותר רחב לציבור

אביעד מור:  זה משהו שאפשר לטפל בו ברמה של אוצר, חינוך ורשות מקומית

אביעד מור:       אני מגיע לנושא האחרון ואני לא יודע כמה מכם עסק בו

אביעד מור:  התחילה המלחמה והתכנסנו להערכות מצב והתפרשנו בעיר, ומהר מאוד התארגנו על כל מה שצריך, ואז גילינו שאין לנו כלים

אביעד מור:  אין לנו כלים

אביעד מור:  אני מזכיר שאנחנו גם ערב בחירות, כך שאין מועצה, אי-אפשר לכנס, עוד לא היה ברור בכלל מה אפשר ואי-אפשר

אביעד מור:  אבל אין לי באמת סמכויות, ואני במלחמה

אביעד מור:  אין לי סמכויות שאני יכול לקחת קבלן מהיום למחר

אביעד מור:  אני צריך לעבור תהליכים, אני צריך לעבור מכרזים

אביעד מור:  הוראות השעה נכנסו אחרי זה וגם הן לא פתרו את כל הבעיות

אביעד מור:  זאת אומרת, הדברים שאנחנו רגילים אליהם בשגרה חלחלו לתוך חירום, וחיכינו לאותו צו של שר ביטחון, פנים, אני לא יודע מי, שר המשפטים, שאומר: רשות מקומית, תעשי כל מה שצריך כדי לתת עכשיו מרחבים מוגנים

אביעד מור:  כל התקש"ירים וחוקי מכרזים ופקודת העיריות תשימו כרגע בצד

אביעד מור:  לא היו לנו את הכלים האלה, ואף אחד לא רוצה לעבור על החוק

אביעד מור:       באנו לגייס קבלנים, לא מצאנו קבלנים

אביעד מור:  אם היינו עם צווים מתאימים, כמו שפיקוד העורף או משרד הביטחון מרתקים כלים כבדים, צמ"א, בזמן מלחמה, אם היו קבלנים שמשוריינים לפי אזורים גאוגרפיים עם חלוקה הוגנת לפי צרכים, אז היינו יכולים להפעיל קבלנים

אביעד מור:  אין כוח אדם, רבותיי

אביעד מור:  עברנו לבנייה או להצבה של ממ"דים עם כל החסרונות שיש לזה – ויש לזה המון חסרונות, אני אומר את זה גם בתור אדריכל – כי אין כוח אדם, אין קבלנים

אביעד מור:  וגם המפעלים שמביאים את אותם מרחבים מוגנים קיבלו הנחיה לעדיפות לצפון ולדרום, כך שהמרכז נשאר בלי מענה בפס הייצור

אביעד מור:  אנחנו סבורים שבראייה מלמעלה – שוב, אני לא יודע איזה משרד, אבל בראייה מלמעלה ובהפעלה של רגולציה ניתן לסדר את הדברים האלה, ניתן להקצות את המשאבים בצורה כזאת או אחרת

אביעד מור:       מינהל התכנון שחרר חסמים משמעותיים בתקנות הפטור באמצעות תוכנית מתאר ארצית

אביעד מור:  זה מאוד עזר לנו

אביעד מור:  אומנם זה הגיע קצת באיחור - - -      

מיקי לוי: כמה משפטים לסיום, בבקשה

מיקי לוי:  קיבלנו ממך רעיון יפה, אבל כמה משפטים לסיכום

אביעד מור: אוקיי

אביעד מור:  אני אומר ששחרור החסמים הסטטוטורי היה רעיון טוב וגם הצליח מאוד

אביעד מור:  הרבה תושבים אכן הלכו, הציבו ובנו את הממ"דים, אבל גם פה הייתה בעיה של כוח אדם

אביעד מור:  לא מצאנו כוח אדם לביצוע של אותם מרחבים מוגנים

אביעד מור:  זה הכול

אביעד מור:  תודה רבה לכם

מיקי לוי: תודה רבה

מיקי לוי:  יש כאן מישהו ממשרד ראש הממשלה?      

קריאה: לא

מיקי לוי: מה שהעלה איש עיריית חולון בבניית בתי ספר מקומיים, במקומות שאין מקלטים עירוניים או אין חדרי ביטחון כי המבנים הם מבנים ישנים, לבוא ולתכלל בניית מקלוט מרכזי לשכונה, אם היה פה מישהו ממשרד ראש הממשלה לא הייתי מבקש ממנו לעשות את זה, כי זה לתכלל שלושה-ארבעה משרדי ממשלה, וזו משימה לא פשוטה, אני מודה

גדעון סער: או ממשרד החינוך לעשות תוכנית, להעביר בתי ספר לאותם חניונים שמוכנים ויכולים לקלוט

גדעון סער:  אבל זה תהליך שמשרד החינוך אולי יכול לדאוג

מיקי לוי: אבל אם לא יתכלל משרד חינוך, פנים, בטחון פנים, אוצר, לא יקרה כלום, כלום, כלום

מיקי לוי:  לכן שאלתי אם יש מישהו ממשרד ראש הממשלה, כי רק הוא מסוגל לתכלל את הרעיון הזה שעלה

רס"ן יוחאי ו'ג'ימה: כבוד היושב-ראש, אני ממרכז השלטון המקומי

רס"ן יוחאי ו'ג'ימה:  בנושא של מוסדות החינוך הסוגיה היא שכל בית ספר ישן שאין בו מיגון והרשות רוצה להגדיל את בית הספר, אז התקינה של המיגון היא רק בהתאם להגדלה

רס"ן יוחאי ו'ג'ימה:  כל מה שישן לא מקבל מיגון

רס"ן יוחאי ו'ג'ימה:  כלומר, הפער נשאר פער

מיקי לוי: החסם הוא חסם של רישוי או של כסף ובנייה?     

רס"ן יוחאי ו'ג'ימה: כסף

רס"ן יוחאי ו'ג'ימה:  כשמשרד החינוך בא ומוסיף עוד אגף בבית ספר, הוא נותן לו גם את המיגון שלו, אבל מה שהיה ישן לפני כן בלי מיגון, לא מקבל את זה

רס"ן יוחאי ו'ג'ימה:  זה חלק מהפער שנשאר

מיקי לוי: חלם

נורית יכימוביץ'-כהן: אפשר להעיר משהו?      

מיקי לוי: כן

נורית יכימוביץ'-כהן: אני מהמרכז המחקר והמידע של הכנסת

נורית יכימוביץ'-כהן:  בעניין השאלה למה אין תוכנית חומש, אני רק רוצה להזכיר שיש החלטת ממשלה משנת 2010, החלטת ממשלה 1624, שנוגעת לחיזוק מבני ציבור מפני רעידות אדמה

נורית יכימוביץ'-כהן:  נכון, זה לא מיגון, אבל בכל מקרה שבו במירכאות "פותחים מבנה" ומתחילים למגן אותו לרעידות אדמה, אז גם מוסיפים את המיגון כמו שיוחאי אמר לפי מספר תלמידים במוסד החינוכי

נורית יכימוביץ'-כהן:  זו תוכנית ממש ארוכת טווח

מיקי לוי: אבל היא לא מתקיימת

מיקי לוי:  ואני לא רוצה לחזור למספרים שאני מכיר, על 7,000 הרוגים ברעידת אדמה, ועל 5 מיליארד שקל שבממשלה הקודמת נתנו מיליארד שקל לשנה חמש-שנתי שצומצם ל-500 מיליון וצומצם ל-100 מיליון

מיקי לוי:  זה בסדר אבל זה לא מתקיים

מיקי לוי:  מה אני אעשה, אני לא יכול לחייב את הממשלה

רס"ן יוחאי ו'ג'ימה: זה מתקיים, אבל לאט

רס"ן יוחאי ו'ג'ימה:  80 מיליון – 40 מיליון מהאוצר, 40 מיליון החינוך

נורית יכימוביץ'-כהן: 140 מיליון לשנה למשך 25 שנה

מיקי לוי: זה כלום

רס"ן יוחאי ו'ג'ימה: זו חתיכת פרויקט לחזק בית ספר

מיקי לוי: חד משמעית

מיקי לוי:  אבל כש-11 בתי ספר יתמוטטו בצפון מרעידת אדמה, אני רוצה לראות מי ידבר על פרויקט ואיזו ועדת חקירה תקום

מיקי לוי:  אני קיימתי דיון רק בנושא רעידות אדמה והנתונים הם קטסטרופליים

מיקי לוי:  יש עשר ערים בצפון שהן בסכנת התמוטטות של 7,000 הרוגים

מיקי לוי:  אני אומר את זה כאן על השולחן הזה, וזה לא הדיון הזה

מיקי לוי:  מי יכול לסבול דבר כזה?      הפורום להתחדשות עירונית, בואו נשמע

דוד נזר סונינו: אני מהפורום להתחדשות עירונית

דוד נזר סונינו:  אדוני היושב-ראש, אני רק רוצה להעיר הערה

מיקי לוי: אתה רוצה לתת לנו תקווה?     

דוד נזר סונינו: לא תקווה

דוד נזר סונינו:  הפורום יזם דיון בוועדת הפנים ואיכות הסביבה בנושא של רעד וטילאות בפברואר 2023

דוד נזר סונינו:  אני רוצה להגיד לך שנוכחתי לדעת שמשרדי הממשלה לא מתקשרים אחד עם השני, לגמרי

אורנה ברביבאי: לא יכול להיות

דוד נזר סונינו: פיקוד העורף, רח"ל, מל"ח – זה אומר ככה, זה אומר ככה וזה אומר ככה

דוד נזר סונינו:  ובסופו של דבר, מה קורה בזמן האמת? היו בוועדה הזאת לפחות ארבעה דיונים בסוגיה, והיו צריכים להגיע לדיון החמישי מנכ"ל משרד ראש הממשלה ומנכ"ל משרד הביטחון, היות שניסו למרוח את הוועדה בנתונים לא נכונים

דוד נזר סונינו:  ואז פרצה המלחמה ב-7 באוקטובר

דוד נזר סונינו:  מה שאמרנו בפברואר 2023 מתקיים אחת לאחת ב-7 באוקטובר

דוד נזר סונינו:  המדינה לא ערוכה

דוד נזר סונינו:  דוח מבקר המדינה מתייחס מ-2011

דוד נזר סונינו:  מה נעשה עד 2013? כלום ושום דבר

דוד נזר סונינו:  אז אם זה איזה עוד דוח שמונח על - - -     

מיקי לוי: לא, לא, זה לא דוח

מיקי לוי:  אתה לא מכיר את הוועדה הזו

מיקי לוי:  אני עושה את דיוני מעקב על נושא רעידות האדמה

מיקי לוי:  כבר עשיתי שלושה, וגם בכנסת הבאתי את זה

מיקי לוי:  הוצאנו את זה החוצה

מיקי לוי:  אנחנו עושים כמיטב יכולתנו

מיקי לוי:  הבעיה היא שאני לא יושב באוצר

מיקי לוי:  ישבתי באוצר ב-2013

מיקי לוי:  לא יושב באוצר עכשיו

דוד נזר סונינו: אוקיי, תודה

מיקי לוי: תודה רבה לך

מיקי לוי:  אורנה, בבקשה

אורנה ברביבאי: כבוד היושב-ראש, אני ממש ממש מודה לך על היוזמה לקיים את הדיון הזה, בטח במהלך מלחמה שמתנהלת במקביל

אורנה ברביבאי:  יש לי מה לומר

אורנה ברביבאי:  אם אני צריכה לכתוב את דוח ועדת החקירה, לא של המלחמה הזאת, לא של המלחמה מול חמאס, אלא של המלחמה הבאה הרב-זירתית – שאגב, ייתכן וגם המלחמה הזאת, חרבות ברזל, תתפתח

אורנה ברביבאי:  אבל נגיד שלא, ואנחנו הולכים קדימה, לאף אחד אין מושג כמה זמן, ואנחנו צריכים לכתוב את הדוח של הוועדה הבאה מה קרה במלחמה הרב-זירתית הבאה כשיש לנו גם חזית צפונית, מה יהיה לנו בדוח? תהיה לנו שגיאה מוחלטת בקונספציה, בתפיסה שאומרת שהאיום בטילים יהיה אך ורק על יישובים צמודי גדר, משום שאנחנו מבינים שהאיום יהיה על גוש דן

אורנה ברביבאי:       אני לא צריכה להמציא שום דבר

אורנה ברביבאי:  נסראללה אומר ב-2019: אנחנו יכולים לפגוע בצפון הישראלי, אבל הכי חשוב זה מישור החוף הישראלי מנתניה ועד אשדוד

אורנה ברביבאי:  הוא אומר והוא יודע מה הוא אומר

אורנה ברביבאי:  ריכוז האוכלוסייה בצפיפות הכי גדולה היא בגוש דן, והמשמעות היא ירי טילים מדויק

אורנה ברביבאי:  ואנחנו יודעים, אנחנו כבר לא צריכים להיות מומחי תוכן לביטחון, אנחנו יודעים

אורנה ברביבאי:  כתוב בכל מקום גם אם לך זה מוגבל סודית, אבל הציבור יודע כמה טילים יש בצפון ומה הדיוק שלהם

אורנה ברביבאי:  ולא רק שיש להם את הרצון, יש להם גם את היכולת לפגוע בעורף הישראלי

אורנה ברביבאי:  אני אומרת את זה לא רק כאלופה במטה הכללי, אלא גם כיו"ר ועדת חוץ וביטחון כמי שהראה על האיומים

אורנה ברביבאי:  האיומים האלה משמעותם לפגוע בכמה שיותר ישראלים במכה שכנראה תהיה הפתעה

אורנה ברביבאי:  ואז השאלה היא אם אנחנו, הציבור הישראלי, אם הממשלה, הרשויות המקומיות, עשו את הכול כדי להגן על התושבים מפני האיומים האלה

אורנה ברביבאי:       כשאני קוראת את דוח מבקר המדינה, יש לי כמה מחשבות נוגות

אורנה ברביבאי:  אחד מהם הוא דוח מבקר המדינה מתייחס אך ורק לצפון ולדרום

אורנה ברביבאי:  הוא אומר: אלה האחוזים

אורנה ברביבאי:  נתתם בהקשר כולל ש-28% מהתושבים בישראל לא ממוגנים, אבל כשאתה הולך לגוש דן ורואה ריכוז צפיפות כזאת – בוודאי כשאני מתייחסת לתל אביב שזה חצי מיליון תושבים, העיר השנייה בגודלה בארץ – אין לי ספק שאחוז הלא-ממוגנים הוא הרבה יותר גדול

אורנה ברביבאי:  איך אני יודעת? אני מסתכלת על נתוני הקבלנים שמראים סדר גודל

אורנה ברביבאי:  יש יגידו 65%, יש יגידו 75% מהדירות לא ממוגנות

אורנה ברביבאי:  כשאתה מסתכל על זה, אתה נבהל, אתה נבעת מהנתונים

אורנה ברביבאי:       אז השאלה היא מה עושים

אורנה ברביבאי:  אם אנחנו מדברים על קונספציה, אז השאלה הראשונה היא תפיסת האחריות, על מי האחריות

אורנה ברביבאי:  יאמר אחד, תאמר הרשות: סליחה? כל עוד לא הוגדר לי תקציב, אני לא יודע, אני בונה עם מה שיש

אורנה ברביבאי:  אמר עיריית תל אביב: אני עושה את המקסימום עם מה שיש לי

אורנה ברביבאי:  אבל אז השאלה אם מה שיש לך מספק

אורנה ברביבאי:  וכשנאמר – אתה אמרת, אדוני ש-40% מתושבי תל אביב לא ממוגנים, אני רוצה לומר גם שחלקם הגדול הנוסף גם ממוגנים חלקית ויש פה משמעות

אורנה ברביבאי:  יש תפיסה שאומרת שחוסן לאומי הוא ביכולת של רציפות תפקודית גם במלחמה, נכון?      אנחנו מבינים שהמלחמה תלך ותיארך

אורנה ברביבאי:  אני מזכירה לכולנו עם כמה ימי מלחמה אנחנו, עם 108

אורנה ברביבאי:  המלחמה הבאה תתארך עוד יותר

אורנה ברביבאי:  הקונספציה שכיפת ברזל תגן עלינו מכל איום היא שגויה

אורנה ברביבאי:  היא עושה עבודה מצוינת, אבל היא לא תגן בתרחיש רב-זירתי, ובוודאי תושבי גוש דן יהיו חשופים באופן מאוד מאוד משמעותי לסיכון חיים

אורנה ברביבאי:  אם אני לא מתייחסת רק לעניין איום הטילים אלא גם מתייחסת לעניין רעידת אדמה, אז אנחנו בכלל בחוויה של ערים בגוש דן שלא מוכנות לתרחישי חירום לא בנושא מלחמה ולא בנושא רעידת אדמה

אורנה ברביבאי:       ואני שואלת אותך בקול רם לגבי נושא תפיסת האחריות, על מי האחריות? כי יש רשויות שאומרות – אני גם שמעתי את זה בעירי שלי – שכל עוד פיקוד העורף נושא באחריות, אז האחריות היא פחות בתל אביב

אורנה ברביבאי:  אני יכולה לומר לך שכשאני מפנה שאילתה לפיקוד העורף ושואלת אותם: אתם אחראים על המיגון בערים? הם אומרים לי: אנחנו אחראים על הרגולציה

אורנה ברביבאי:  זאת אומרת, בוועדת החקירה, כשיבואו לובשי המדים ונשאל אותם: תגידו, למה המיגון לא נעשה במלואו בגוש דן או בכלל רחבי הארץ? אתם תגידו: סליחה? אנחנו רק קובעים את הרגולציה, זה על פי החוק

אורנה ברביבאי:  ואז אתה הולך לרשות המקומית ואתה שואל אותה: למה לא ביצעת? גם בהקשרים של מוסדות חדשים שנבנו ולא הובטח מיגון מלא, ואיפה שהובטח מיגון הוא חלקי

אורנה ברביבאי:  ואז אנחנו רואים שמצב בחירום לומדים במשמרות חלק מהתלמידים באותו בית ספר או באותו גן

אורנה ברביבאי:  ואז אתה שואל את עצמך: האם בשגרה כזאת, שגרת חירום, הורים יכולים לצאת לעבוד? לא, כי יש פה משמרות ורק חלק מהתלמידים הולכים ללמוד

אורנה ברביבאי:      בנסיבות האלה המצב הזה הוא בלתי סביר

אורנה ברביבאי:  זה אומר שהעורף הישראלי לא ערוך

אורנה ברביבאי:  אני אומרת לכם את זה כבר

אורנה ברביבאי:  זה יהיה כתוב בסיכום של ועדת החקירה של הוועדה הבאה כשימותו אלפי אנשים בגוש דן, בגלל היעדר מיגון ובגלל שהכול היה כתוב אבל אף אחד מאיתנו לא נערך, לא ברמת הרשות המקומית באופן מספק, בטח לא רשות שאומרת: הכול בסדר; לא ברמת פיקוד העורף, שאני חושבת שצריך להאיץ מהלכים

אורנה ברביבאי:  קראתי איפשהו נתון ש-60% מהבקשות חוזרות

אורנה ברביבאי:  מה זה 60% מהבקשות חוזרות? זה אומר שההתייעלות בתהליך מחייבת שיפור

אורנה ברביבאי:  אני מאמינה לכם ששיפרתם את התהליך

אורנה ברביבאי:  אני מכירה את המערכת, אני יודעת איך עובד הצבא

אורנה ברביבאי:  הוא אולי הארגון היעיל ביותר היום במדינה

אורנה ברביבאי:  אבל בוודאי צריך גם להשתפר בעניין הזה

אורנה ברביבאי:       אני הולכת לממשלה שהגדירה תקציב של 5 מיליארד שקלים – אני גאה להיות חלק מהממשלה הזאת דאז – ואני רואה את השחיקה בתקציב ובאופן שלא נותן מענה

אורנה ברביבאי:  ואז אני מגיעה לרמת התושב, רמת הפרט

אורנה ברביבאי:  אני מסתכלת על תל אביב – זה לא סוד, אני רוצה להיות ראש העיר הבאה – ואני מסתכלת איפה המורכבות ואיפה הפערים שישנם

אורנה ברביבאי:  מסתובבת בדרום תל אביב – אזורים לחלוטין שלא נספרים, שלא ממוגנים, שאין להם מענה לא קרוב לבית, לא רחוק מהבית ולא הרבה מאוד זמן שלוקח להם

אורנה ברביבאי:  ישאל האדם שייהרג, הוא, משפחתו, באיזשהו שלב כשיהיה תרחיש מלחמה או רעידת אדמה: האם לא אמרתי את זה? אמרו; האם לא עתרתי על זה? עתרו; האם החיים שלי שווים פחות מכל אדם אחר בעיר או במדינה? זאת שאלה שאנחנו עדיין לא נותנים לה תשובה

אורנה ברביבאי:       אני אומרת את זה לך, אדוני, אסור שהנושא הזה ירד מסדר-היום

אורנה ברביבאי:  אני שוב מודה לך על זה שאתה מקיים את זה בתוך מלחמה

אורנה ברביבאי:  אם לא נבין שהדגל השחור הזה שמתנוסס מעל הראש שלנו, של קונספציה, שלא נדרש מיגון ושיהיה בסדר והיום שאחרי, אנחנו לא מבינים לאיזה סיכון אנחנו חושפים את אזרחי מדינת ישראל, ומה תפיסת האחריות הנדרשת בחקיקה, במתן כלים, במתן תקציב, שאנחנו צריכים בכל הרמות לוודא, גם ברמה הלאומית וגם ברשות המקומית

אורנה ברביבאי:  תודה רבה לך

מיקי לוי: תודה רבה

מיקי לוי:  רמת גן, בבקשה

אבישי בן שושן: בוקר טוב לכולם, אני מנהל את אגף הרישוי וההתחדשות העירונית ברמת גן

אבישי בן שושן:  ברמת גן עצמה, כפי שציינו נציגי מינהל התכנון ופיקוד העורף, יש שלושה מסלולים ראשיים למיגון – מסלול הפטור, מסלול מקוצר והמסלול המלא

אבישי בן שושן:  הרקמה העירונית של רמת גן היא כזו שמסלול הפטור מהווה בה חלק מאוד זניח ביחס לחלקים האחרים של המיגון במסלולים הארוכים-יותר

אבישי בן שושן:  המסלולים הארוכים-יותר הם תמ"א 38 שכלתה, ובמקומה באה תוכנית בניינית שמחליפה אותה, והמסלול המתחרי או המסלול שההליכים בו ארוכים יותר, והוא מסלול של התחדשות בתוכנית בתב"ע

אבישי בן שושן:       כך או כך, אני רוצה להצביע בפני הוועדה על כשל או על קושי מרכזי שנוגע ליכולת של ההתחדשות הזאת או של המיגון, והוא שבמהלך השנה האחרונה, עוד לפני תחילת המלחמה, חלה האטה משמעותית בקצב הגשת הבקשות להיתרים

אבישי בן שושן:  ועוד יותר מזה, חלה האטה משמעותית בקצב התחלות הבנייה

אבישי בן שושן:  כך שגם בקשות שעתידות להוסיף יחידות ממוגנות ברחבי הרקמה העירונית פוחתות

אבישי בן שושן:  זה קושי רב מאוד שניצב בפני כל הנתונים שמעידים על הצורך במיגון

אבישי בן שושן:  את זה אנחנו לא יודעים לפתור כרשות

אבישי בן שושן:  תודה

מיקי לוי: נדמה לי שבמלחמה הקודמת-קודמת אתם אחת הערים שסבלה הכי הרבה מפגיעה של טילים

אבישי בן שושן: נכון

אבישי בן שושן:  אנחנו לא צופים משהו אחר באירועים שעשויים לקרות חס וחלילה, אבל שוב, כמו שהציגו נציגי תל אביב וחולון המיגון יישען על מרחבים ציבוריים, ובהיבטים האלה אנחנו עושים כל מה שיכולים כדי למגן את מוסדות החינוך שלנו

אבישי בן שושן:  אנחנו כן משתמשים בשיטה של ממ"מים יבילים שמותקנים באשכולות גנים ובמוסדות חינוך אחרים, אבל ברור שזה לא מכסה את כל הצרכים של כלל האוכלוסייה

מיקי לוי: תודה רבה לך

מיקי לוי:  יש פה מישהו מסביב לשולחן שרוצה? נעזוב רגע את הזום כי אתם הטרחתם את עצמכם

מיקי לוי:  בבקשה, אדוני

מיקי לוי:  תציג את עצמך

אמנון שבתאי: שלום, אני גר בכפר שלם, דרום תל אביב למי שלא יודע

אמנון שבתאי:  אני רוצה להתחיל דווקא בשאלה לנציג של תל אביב

אמנון שבתאי:  תגיד בבקשה, אם אני מחר בבוקר מביא מיגון יביל, שם אותו בחצר כשיש לי בית קרקע, בתוך כפר שלם, עיריית תל אביב לא תתנגד מחר בבוקר?      

מיקי לוי: לא

מיקי לוי:  שמעת כאן את הרשות – 14 יום

סא"ל טריף גסאן: זה צריך להיות צמוד לבית

מיקי לוי: זה צריך להיות צמוד לבית שלך

מיקי לוי:  הם אפילו מתפשרים עד מטר לפני קו בניין

מיקי לוי:  אני אפילו יודע את זה בעל פה

אמנון שבתאי: אני קודם כול שמח, אבל אף אחד לא פרסם את זה

אמנון שבתאי:  אף אחד בכפר שלם לא יודע את זה

מיקי לוי: לא, לא, לא, אדוני

מיקי לוי:  הינה, פרסמנו

מיקי לוי:  תראה מה תרמת לנו לדיון

מיקי לוי:  אני מבקש מהרשות לחדש את הפרסומים כמה שאפשר ולהגיד איפה, כי לא כולם יודעים

מיקי לוי:  אני במקרה יודע כי הבת שלי גרה במעלה החמישה וכבר רציתי להצמיד לה חד"ב נייד

אמנון שבתאי: אני רוצה להתחיל מראש העיר הקודם שהיה, זיכרונו לברכה, שלמה להט, צ'יץ'

אמנון שבתאי:  הוא אמר: כולם מתל אביב ברחו עריקים

אמנון שבתאי:  אם אתה זוכר, ב-1992 במלחמת המפרץ, זאת הייתה הכותרת של העיר, שכולם ברחו מתל אביב

אמנון שבתאי:  אני אומר לך עכשיו, כולם יברחו מתל אביב, אבל לאן? אני לא יודע לאן

אמנון שבתאי:  אני מכיר את לבנון על כף היד שלי – צור, צידון, ביירות, עאליי, בחמדון, איפה שאתה רוצה

אמנון שבתאי:  זה לא עזה

אמנון שבתאי:  משם יורים מכל פינה

אמנון שבתאי:  אתה לא תוכל בחיים לכסות את הסיפור

אמנון שבתאי:  100 רקטות על גוש דן

אמנון שבתאי:       מה שהיא עכשיו אמרה זה כלום

אמנון שבתאי:  אני אומר לך, אלה בתים על הפנים

אמנון שבתאי:  כל הבתים בתל אביב – לא הכול

אמנון שבתאי:  רבע מהבתים בתל אביב, במיוחד בדרום תל אביב, ללא מיגון

אמנון שבתאי:  הבתים עשויים מנייר

אמנון שבתאי:  כפר שלם, שכונת הארגזים, אני מדבר על שכונת עזרא, אני מדבר על שכונת התקווה

אמנון שבתאי:  טיל אחד שנפל בשכונת עזרא פירק חצי שכונה

אמנון שבתאי:  טיל שנפל בבית דני פירק חצי שכונה

אמנון שבתאי:  טיל אחד שנפל מעבר לכביש הטייסים, שזה 100 מטר מהבית שלי, פירק חצי שכונה

אמנון שבתאי:  הכסף שמדינת ישראל תשלם פיצויים גם לאלה שימותו, גם לאלה שיפצעו, וברכוש, עולה פי 1,000 או פי 2,000 ממה שישימו עכשיו

אמנון שבתאי:       עליך ללכת לראש העיר שמסרב לשים מיגוניות ברחובות שלנו בדרום תל אביב

אמנון שבתאי:  אני אומר לך שאם ייפול צינור – ונפל באורך של 5 מטר, אדוני היושב-ראש – כנפל אני מדבר, לא מדבר איתך על טיל עם חומר נפץ שבא מלבנון

אמנון שבתאי:  ואני לא מדבר איתך על הרקטה שנפלה ושתיפול מעזה, אני מדבר על הנפל

אמנון שבתאי:  הנפל הזה הוא באורך 5 מטר

אמנון שבתאי:  אם הוא נופל על הבית שלי חלילה, אני אומר לך עכשיו אין בית

אמנון שבתאי:  אנחנו קיימים שם 75 שנה, 80 שנה

אמנון שבתאי:  אני אומר לך שזה לא מחזיק מעמד

אמנון שבתאי:  זה הורג את כל אנשי הבית

מיקי לוי: תודה

מיקי לוי:  משפט לסיום

אמנון שבתאי: אין לי לאיפה ללכת

אמנון שבתאי:  אין לי איפה לשים שישה נכדים, שבזמן אזעקה יושבים ורועדים ככה בידיים

אמנון שבתאי:  אני יכול להראות לך תמונות

מיקי לוי: הזעקה שלך בהחלט זעקה אמיתית שבאה מבפנים, מתוך הלב

אמנון שבתאי: מה זה? הפקרות

אמנון שבתאי:  אני אומר לך, 7 באוקטובר זה כלום

מיקי לוי: נציג עיריית תל אביב האזין לך קשב רב

שי גטניו: אני אגיד משפט

מיקי לוי: אבל אל תנהל פינג-פונג כי אני לא מרשה - - -     

אמנון שבתאי: לא מנהל איתו כלום

מיקי לוי: רגע, אדוני, אדוני, אני מכבד אותך

מיקי לוי:  תשובה קצרה בבקשה

שי גטניו: אני אגיד רק משפט אחד

שי גטניו:  קודם כול אני מאוד מזדהה עם הדברים של תושב כפר שלם פה

שי גטניו:  אני חושב שזו לא בעיה של כפר שלם

שי גטניו:  זו כל שכונה בארץ שיש בה פערי מיגון

שי גטניו:  אתה בעצם פה יושב ומייצג אותם מבחינתי

שי גטניו:  אני לא רוצה להיכנס לזה, כבודו, ולו בשל העניין שממש פה מעבר לכביש מתנהלת בימים אלה עתירה בנושא בבג"ץ

שי גטניו:  זה ידוע

שי גטניו:  אני לא עורך דין

אמנון שבתאי: התנגדתם

אמנון שבתאי:  אתם מתנגדים - - -     

מיקי לוי: רגע, רגע

מיקי לוי:  הוועדה הזו קיימת כדי לנסות לפתור בעיות ולבקר את מהלכיה של הממשלה באשר היא, לא חשוב איזו ממשלה

מיקי לוי:  מי ששלח אותנו לבניין הזה זה אתם, ולא תמיד כיף להיות בבניין הזה

מיקי לוי:  הזעקה שלך נשמעה

אמנון שבתאי: יש עוד דבר אחד

מיקי לוי: קצר, קולע

אמנון שבתאי: כן

אמנון שבתאי:  אפילו אם אני עוזר להביא את המיגונית, למה מדינת ישראל צריכה לקבל 18% מע"מ? למה? למה?     

מיקי לוי: אין מה לעשות

מיקי לוי:  עכשיו אני אומר לך כסגן שר אוצר לשעבר

אמנון שבתאי: אתם צריכים להביא לי את המיגון, לא אני לכם

מיקי לוי: תקשיב, אדוני, יש לי הרבה טענות למדינת ישראל

מיקי לוי:  מע"מ עוד אין 18%, רק 17%

מיקי לוי:  חכה

אמנון שבתאי: זה עוד יומיים יקרה

מיקי לוי: חכה, חכה

מיקי לוי:  למה לתרופות מצילות חיים? למה לברקסים למכוניות? למה לצמיגים למכוניות? אתה רוצה עוד רשימה? היא ארוכה

מיקי לוי:  אבל מה אני יכול לעשות?      

אמנון שבתאי: אנחנו עכשיו במצב של מלחמה

אמנון שבתאי:  זה לא דומה לשום דבר

מיקי לוי: הלוואי הייתי יכול לפתור את כל הבעיות של המדינה הזאת

מיקי לוי:  תודה, אדוני

אמנון שבתאי: אני מבקש שעיריית תל אביב תציב חדרי מיגוניות ושאחרי המלחמה ייקחו אותם

מיקי לוי: לא, לא, לא, לא

מיקי לוי:  אסור לקחת אותם

מיקי לוי:  מה פתאום, אני לא ארשה את זה

מיקי לוי:  הוועדה לביקורת המדינה לא תרשה את זה ברגע שהן יונחו

מיקי לוי:  כן, מי אדוני? בבקשה

אופיר אתגר: אני אדריכל, יזם וקבלן

אופיר אתגר:  אני נמצא פה מתוך הפורום להתחדשות עירונית

אופיר אתגר:  יש לי שלושה דברים לומר, מאוד קצרים

אופיר אתגר:  אחד, כיום יש לנו בעיה של פיתוח לעבודות קטנות לקבלנים

אופיר אתגר:  אני היום מחכה כבר למעלה מחודש כדי לקבל הצעות מחברות הביטוח כדי להתחיל עבודות

אופיר אתגר:  אני יודע בוודאות שיש היום קבלנים שעובדים בלי ביטוח ולוקחים את הסיכון על עצמם

מיקי לוי: זה לא בדיוק השטח שלי אבל תסביר

אופיר אתגר: זה לא משתלם

אופיר אתגר:  חברות הביטוח הפסיקו לתת ביטוחים לעבודות קטנות, לתמ"א 38/1 ולעבודות של ממ"דים ושיפוצים

אופיר אתגר:  זה דבר שכרגע נמצא במשבר

מיקי לוי: דבריך נרשמו, אבל אני מודה שאין לי תשובה

גדעון סער: המקור הוא ויכוח בין ביטוח לאומי לחברות הביטוח לגבי שיבוב ביטוחי כזה או אחר על הסיכון המדובר – בעיקר על העובדים שנמצאים בעבודות

אופיר אתגר: זה סיפור מאוד דרמטי וזה מצריך טיפול

אופיר אתגר:  זה דבר אחד

מיקי לוי: אני לא יכול לדון בזה כי אין לי דוח של מבקר המדינה על זה, אבל יכול להיות שצריך לתפוס חבר מוועדת הפנים כדי להרים שם דיון בנושא הכל-כך חשוב שאתה אומר

דוד נזר סונינו: אנחנו על זה

מיקי לוי: בבקשה

אופיר אתגר: אנחנו על זה אבל רציתי להציף את זה

אופיר אתגר:  הדבר השני הוא הסיפור של המימון

אופיר אתגר:  יש פערי מיגון מאוד גדולים, והכול נופל על האדם הקטן בסופו של דבר, ואין להם את היכולת הכלכלית לממן דבר כזה

אופיר אתגר:  לכן צריך שיהיה פה איזשהו מנגנון של ערבות של המדינה, הלוואות

מיקי לוי: תכף נשמע את האוצר

אופיר אתגר: צריך לפתור גם את הסיפור הזה, כי זה סדר גודל של 200,000 שקל, 250,000 שקל לממ"ד

אופיר אתגר:  זה דבר נוסף

מיקי לוי: כשאתה בונה לגובה זה המחיר?     

אופיר אתגר: לא

אופיר אתגר:  אני מדבר על צמוד קרקע

מיקי לוי: אז למה שאני לא אקח מוכן 9 מ"מ? 90,000 שקל זה המחיר

שי גטניו: זה אותו מחיר

מיקי לוי: לא, לא, לא

מיקי לוי:  4 מ"מ 60,000 שקל

מיקי לוי:  6 מ"מ 90,000 שקל

מיקי לוי:  בדקתי

סא"ל טריף גסאן: אז ההובלת תביא אותך ל-150 או יותר

מיקי לוי: ואללה, הובלה והצבה?      

סא"ל טריף גסאן: זה בגלל זה

גדעון סער: ואם אתה גם צריך ביסוס שונה בשביל להתייחס לבנייה יותר לגובה, זה מעלה עוד יותר

אופיר אתגר: אי-אפשר לברוח מזה

סא"ל טריף גסאן: בנייה במקום לעולם יותר זולה

מיקי לוי: לא ידעתי

אופיר אתגר: אי-אפשר לברוח מזה, אלה המחירים

אופיר אתגר:  הדבר האחרון הוא שברגע שאנשים יפעלו ויציבו ממ"דים ויבנו ממ"דים, להערכתנו זה יפגע באפקט של ההתחדשות העירונית שאנחנו רוצים להגיע אליה

אופיר אתגר:  כי בן אדם השקיע את הכסף, יצר לעצמו עוד חדר, עוד ממ"ד, עוד סיטואציה, הוא עכשיו לא יהיה רתום לסיפור של ההתחדשות העירונית, ואנחנו נמצא את עצמנו בבתים - - -     

מיקי לוי: התחדשות עירונית כל כך – הנושא הזה הופרט גם בנושא החתימות שהקלו וגם כדי להכריח את האחרים

מיקי לוי:  אין לי תשובות

מיקי לוי:  אני לא מתיימר לתת תשובות להכול

אופיר אתגר: אני פשוט מעלה ומציף את הדברים

מיקי לוי: נרשמו דבריך בפרוטוקול

מיקי לוי:  אם פעם מישהו יעשה בזה שימוש אני לא יודע, אבל הדברים חשובים

מיקי לוי:  אני לא יודע לפתור אותם, אולי המינהל

מיקי לוי:  כן, אדוני, בבקשה

גדעון סער: אני גם פעיל בפורום להתחדשות עירונית, אני גם איש פיקוד העורף מעל 20 שנה

גדעון סער:  אני לא מהמתכננים, אני מאלה שאמורים להגיע לחלץ במידה שמגיעים למשהו

גדעון סער:  היינו פעילים גם בוועדת הפנים והסביבה בנושא מוכנות לרעד ואירועים אחרים, כמו שצוין פה קודם

גדעון סער:  אני רוצה לציין באוזני כבוד היושב-ראש את נושא מרכזי חוסן שכונתיים שחסר לנו

גדעון סער:  אנחנו לא מתעסקים – ואני חושב שגם בהתייחסות של הדוח אין התייחסות למוכנות ליום שאחרי

גדעון סער:  אירוע יהיה, אם זה רעידת אדמה או טיל

גדעון סער:  אירוע יהיה

גדעון סער:  העניין הוא שאנחנו לא מכשירים לא את הציבור ולא את החברה

גדעון סער:       ואם מדברים על חוסן, אנחנו מדברים על להכין אנשים לרצף שימושי

גדעון סער:  אנחנו צריכים לייצר מצב שבתי הספר יכולים להמשיך

גדעון סער:  וזה לא נכון, צריך לאחד כוחות כאלו או אחרים בשביל להזיז את זה

גדעון סער:  אבל אנחנו צריכים לעבור לקונספציה אחרת של לתכנן מראש מרכזי חוסן שכונתיים, שהבית שאין לו מיגון יוכל להניח את ילדיו אחרי צוהריים במקום מוגן בזמן הזה, אם זה מתנ"ס או אם זה המרכז - - -      

מיקי לוי: אתה מדבר על חוסן פיזי או נפשי?     

גדעון סער: אני מדבר על גם וגם

גדעון סער:  ברגע שיש מקום שהאוכלוסייה בכפר שלם או במקום אחר יודעת שהמתנ"ס השכונתי, מרכז הקניות ממוגן, אפשר להגיע, ויש לו תורה שאנחנו הכנו ושלחנו לשם את האוכלוסייה, אז גם אם כרגע כל השכונה הרוסה, המבנה הזה ישב ונמצא לו איזה מאגר אנרגיה ואפשר לחמם בו אוכל לקשישים

גדעון סער:  אפשר פשוט להביא את הקשישים ולדעת שהם שם, ואפשר לפתוח את הטלפונים ולטעון אותם ולראות חדשות – במקום אחר אי-אפשר – ואפשר לחבר לשם רכב חשמלי ולהפוך אותו לבטריות

גדעון סער:  כבודו יודע כמה פתרונות יש, אבל צריך לאגוד אותם ולהחליט שאנחנו עושים מרכזי חוסן שכונתיים, קהילתיים, ויוצרים על ידי זה גם לאזורים שעדיין המבנים לא זזו והתחדשות עירונית לא זזה מספיק

גדעון סער:       כן, יש פה הרבה בעיות

גדעון סער:  אי-אפשר לממן לכבודו של אדם אחד או אדם אחר מיגון ולאחר לא

גדעון סער:  יש פה הרבה מורכבות

גדעון סער:  אבל אפשר להתייחס לזה כקהילה, כעיריות תחת סיכון יותר גדול להתחיל בהן, ולהגיע גם כמובן לערי המרכז ומישור החוף, אם זה מצונאמי או מכל אירוע אחר

גדעון סער:  צריך להתייחס ולתכנן מראש מרכזי חוסן שכונתיים, גם לנפשי

גדעון סער:  כי אז אתה נותן לאוכלוסייה והיא יודעת שיש לה לאן להגיע ואצלה לא יקרה, וזה יהיה יציב, אם זה בית ספר או אם זה אירוע אחר; וגם לאפשר שם לקבל תמיכה נוספת נפשית בנוסף לזה

גדעון סער:  אבל ברגע שיש מיגון – אם אלה החניונים – להגדיר עליהם, להחיל עליהם תוכנית כזאת

גדעון סער:  ישבנו גם עם אמיר לפני שנה בנושא

גדעון סער:  אז אם אפשר להחיל על מקומות קיימים – מעולה

גדעון סער:  אם לא, צריך לשדרג בשנים הקרובות כל מתקן חינוכי, כל מרכז קהילתי כזה או אחר, ולתת לו הגדרות נכונות, ולאפשר לו בתקציב זול יחסית מאשר לטפל בהכול במכה

גדעון סער:  תודה

מיקי לוי: תודה רבה

מיקי לוי:  אני מבקש ממשרד מבקר המדינה לשקול את בדיקת הרעיון הזה ופנייה לרשויות עצמן

מיקי לוי:  יש כאן איזה רעיון שעלה שאפשר לתכלל מרכזי חוסן בבתי ספר, בסופרמרקט, בחניון התת-קרקעי

מיקי לוי:  ויש כאלה, זה רק עניין של יוזמה מקומית

מיקי לוי:  עזבו את הפדרלית, הממשלה לא תעשה את זה, אני אומר לכם

מיקי לוי:  אני יושב פה 11 שנים, היא לא תעשה את זה

מיקי לוי:  אלה רק עניינים של הפרסונה שעומד בראשות העיר שאכפת לו והוא יעשה את זה

מיקי לוי:  תבחנו את זה

מיקי לוי:  אפשר להוציא מכתב לראשי הערים שזה נדון בוועדה לביקורת המדינה

מיקי לוי:  אם לא נעשה משהו הכי קטן, אז לא יצא כלום

מיקי לוי:  זה אחד לגבי מה שאמרת

מיקי לוי:      לגבי הדבר השני, אני שמח לבשר לך שאחרי צעקות של החודש האחרון או יותר מחודש של כמה דיונים בנושא החוסן הנפשי, ממשלת ישראל הבינה את האירוע והוסיפה מיליארד שקל לשנה הזאת לחוסן נפשי לאזרחי מדינת ישראל

מיקי לוי:  זה המון כסף

מיקי לוי:  אף פעם לא היה כדבר הזה לנושא בריאות הנפש

מיקי לוי:  חסרים פסיכולוגים וחסרים פסיכולוגים קליניים וחסרים מטפלים וחסרים עובדים סוציאליים, כי פסיכולוג קליני מקבל 50 שקלים לשעה

מיקי לוי:  אני מאוד מקווה שאחרי שעשינו דיונים וצעקות זה הולך להשתנות, כי כבר יש משא ומתן מול הממונה על השכר באוצר

מיקי לוי:  יש, רק שהם לא עובדים

מיקי לוי:  בקליניקה הפרטית הוא לוקח 450, 500

מיקי לוי:  צודק

מיקי לוי:  הוא אומר: אני רוצה לעבוד בשביל הציבור אבל אני לא יכול לעבוד ב-50 שקלים

מיקי לוי:  הבייביסיטר של הבת שלי מקבל יותר

מיקי לוי:  אז זה טופל רק במסגרת

מיקי לוי:  חכה, עד שנפרוט את זה לפרוטות ייקח זמן

גדעון סער: ברשותך, אני רוצה להגיד פה שעלה העניין של האחריות, ונאמר בוועדה בנושא רעד – נאמר על ידי ראשי רשויות למיניהם – האחריות היא קודם כול ברשות, גם למוגנות

מיקי לוי: אין ויכוח

מיקי לוי:  אמרתי ראש רשות - - -      

גדעון סער: אני מכיר את הגופים ואת האנשים

גדעון סער:  ההנחיה בהחלט צריכה ויכולה להגיע כהנחיה איך לעזור לציבור על ידי פיקוד העורף, אבל הביצוע הוא ברשויות

מיקי לוי: תודה רבה

מיקי לוי:  יש מישהו מהרצליה?      

אריה אלדד: כן

אריה אלדד:  אני והוא

מיקי לוי: בבקשה, גברתי

מיקי לוי:  שניכם, את ואתה

אריה אלדד: אני סמנכ"לית פרויקטים בעיריית הרצליה, ועוז נהרי מנהל אגף ביטחון

אריה אלדד:  האמת שמבחינת הדיון אני חושבת שהרוב נאמר

אריה אלדד:  אנחנו בעיר קידמנו תוכנית של מגן העיר שממדברת על המיגון של מוסדות החינוך שלנו בציבור, המקומות שעדיין צריכים להוסיף ממ"דים, ממ"קים

אריה אלדד:  נעזרנו בהוראת הפטור כל עוד אלה שתי קומות

אריה אלדד:  בחנו את פערי המיגון – מבחינת תושבים, אצלנו הם יותר קטנים מתל אביב, אבל אנחנו פועלים לפי תוכנית תמיר, ועוז יוכל להרחיב לגביה

אריה אלדד:       אנחנו עושים גם עבודה משולבת עם כל הנושא של רעידות אדמה

אריה אלדד:  אורנה יצאה אבל היא דיברה על זה

אריה אלדד:  בהסתכלות על בית הספר אנחנו בוחנים גם את העמידה של עומר ברעידות אדמה וגם את תוספת המיגון

אריה אלדד:  זהו פחות או יותר

אריה אלדד:  משקיעים מיליונים רבים במיגון של מוסדות החינוך שלנו הקיימים

דוד נזר סונינו: יש לכם מספרים כמה בתי ספר, גני ילדים, לא ממוגנים אצלכם?      

אריה אלדד: יש לנו 15 גני ילדים שלא פעילים

אריה אלדד:  אנחנו עכשיו מוסיפים להם מיגון גם בשביל לתת מענה למעונות יום, שזו גם בעיה שלא נדונה פה בשולחן, אבל מעונות יום שלא היה להם פתרון מיגון, כרשות נתנו להם גם מבנים שלנו

רס"ן יוחאי ו'ג'ימה: כמה גנים יש בסך הכול?     

עוז נהרי: 173

עוז נהרי:  15 מתוך 173

אריה אלדד: המצב בהרצליה הוא מעודד יחסית

מיקי לוי: טוב

מיקי לוי:  מי פה מהאוצר?     

אריאל הבר: אני

מיקי לוי: ברוך הבא

מיקי לוי:  תן לנו תקווה

אריאל הבר: אני רק אתייחס לנקודה אחת שעלתה פה מספר פעמים על ידי היושב-ראש ביחס להחלטת הממשלה

אריאל הבר:  הזכרנו את זה בדיונים הקודמים ואני אזכיר את זה שוב

מיקי לוי: אתה רוצה שאני אזכיר לך שאבדו לכם בדרך כמה מאות מיליונים? אני מתמצא במספרים

אריאל הבר: לא הוקצו באמת 5 מיליארד שקלים

אריאל הבר:  ההחלטה דיברה על 5 מיליארד שקלים, ומתוך הדבר הזה הוקצו כ-2 מיליארד שקלים

מיקי לוי: 5 מיליארד שקלים חמש-שנתי

אריאל הבר: עד 2030

מיקי לוי: נכון

מיקי לוי:  תביאו אותם

אריאל הבר: הוקצו כ-2 מיליון שקלים, וכל הזמן נעשים מאמצים להקצות עוד

מיקי לוי: אנחנו נעקוב אחרי הכסף הזה

מיקי לוי:  הוועדה תעקוב אחרי הכסף הזה

מיקי לוי:  היא תקיים דיונים לפחות פעם אחת בשנה כדי לראות אם הכסף הזה נמצא

מיקי לוי:  מצאתם את 350 המיליון?     

אריאל הבר: אני גם אזכיר שזה לא שצריך למצוא את ה-350

אריאל הבר:  אנחנו קיבלנו אינדיקציות שהם הוקצו ואנחנו מחפשים היכן הם הוקצו

מיקי לוי: אני אשמח לדעת

מיקי לוי:  אני הולך, ישן וחי עם 350 מיליון השקל שחסרים

מיקי לוי:  עכשיו ברצינות, הדבר בנפשנו

מיקי לוי:  גם רעידות האדמה וגם המקלוט חייבים להמשיך במלוא הכוח

מיקי לוי:  אין

מיקי לוי:  בסוף יוציאו את הפרוטוקולים של הוועדה הזאת בוועדת החקירה

מיקי לוי:  לוועדת חקירה ממלכתית – מי לא יודע – יש מעמד של בית משפט

מיקי לוי:  היא יכולה להטיל עונשים וסנקציות

מיקי לוי:       פספסתי מישהו בזום או מהנוכחים כאן? פיקוד העורף, מישהו מכם רוצה להגיד עוד משהו? לתרום לנו? גברתי? סגן אלוף, לא? עוד מישהו? טוב

מיקי לוי:  לא מיצינו

מיקי לוי:  ברור לכם שלא מיצינו, לא הקפנו

מיקי לוי:  חלק מהבעיות נשארות פתוחות, חלק מהבעיות הלכו לפרוטוקול

מיקי לוי:  ההצעה הזו של הבחור מחולון ראוי שתיבדק, ופנייה של מבקר המדינה לראשי הערים היא רק להגיד: בואו תיזמו, תעשו

מיקי לוי:  זה גם לא הרבה כסף בעיקרון, אפשר לעשות מצ'ינג או משהו כזה

מיקי לוי:       המצב בעורף הישראלי הוא בלתי סביר בעליל

מיקי לוי:  אני אומר את זה עכשיו לפרוטוקול – הוא בלתי סביר

מיקי לוי:  מדינה מתקדמת כמדינת ישראל כשהיא מאוימת בשכונה המטורפת שהיא חיה, אינה יכולה להשלים עם זה

מיקי לוי:  כאן משרד האוצר, משרד ראש הממשלה, כל המתכללים למיניהם שהפרוטוקול הזה ילך אליהם נקראים לעשות סדר

מיקי לוי:  בסוף הם יצטרכו לתת את הדין והחשבון

מיקי לוי:  הוועדה רק יכולה להציף את זה, היא לא יכולה לפתור

מיקי לוי:  לכן, אני אומר עוד פעם, המצב בעורף הוא בלתי סביר בעליל

מיקי לוי:  העורף הישראלי חשוף, ויש צורך לתכלל בין משרדי הממשלה

מיקי לוי:  יש צורך בחקיקה

מיקי לוי:  יש צורך בתקציב צבוע, שאף אחד לא יוכל לנגוע בו למטרות האלה

מיקי לוי:  אני מפנה את מנכ"ל משרד ראש הממשלה לדוח של הסכנה הממשית, המוחשית, בנושא רעידות האדמה

מיקי לוי:  עליו לקחת את הדוח, ללמוד אותו, לתכלל את משרדי הממשלה השונים

מיקי לוי:  אני יודע שהוא התחיל, זה הדיווח

מיקי לוי:  זה כנראה לא מספיק

מיקי לוי:       אני רוצה להודות לכל מי שבא ותרם לכל הנושא החשוב הזה

מיקי לוי:  הוועדה תמשיך לפקח, בעיקר לראות אחרי התקציב אם התקציב הזה נכלל בשורות עם מספרי שורות בתקציב המדינה, אחרת לא עשינו כלום

מיקי לוי:  לא יהיה כסף – אנחנו יכולים להמשיך לדבר סביב השולחן הזה כמה שאנחנו רוצים

מיקי לוי:  בתוך עמי אני חי, מה שנקרא

מיקי לוי:  תודה רבה למי שטרח ובא

מיקי לוי:  ישיבה זו נעולה